open-index/open-wikipedia-markdown huggingface dataset:
জয় পাণ্ডা

**বৈজায়ান্ত্** "**জয়**" **পাণ্ডা** () এজন ভাৰতীয় ৰাজনীতিক। বৰ্তমান ভাৰতৰ নিম্ন সদন লোকসভাৰ সদস্য। তেওঁ বিজু জনতা দলৰ সদস্য ৰূপে কেন্দ্ৰপাৰা লোকসভা সমষ্টিৰ পৰা বিজয়ী হৈছে। তেওঁ ২০০০ৰ পৰা ২০০৯ চনলৈ ৰাজ্যসভাৰ সদস্য আছিল।

## প্ৰাৰম্ভিক জীৱন
১৯৬৪ চনৰ ১২ জানুৱাৰীৰ দিনা কটকত জয় পাণ্ডাৰ জন্ম হৈছিল। তেওঁৰ পিতৃ বংশীধৰ পাণ্ডা আৰু মাতৃ ইলা পাণ্ডা। তেওঁ মিচিগান টেকনোল'জিকেল বিশ্ববিদ্যালয়ত (Michigan Technological University) অধ্যয়ন কৰিছিল। অভিযান্ত্ৰিক আৰু মেনেজমেণ্টৰ জ্ঞানেৰে পুষ্ট পাণ্ডাই ৰাজনীতিত পদাৰ্পন কৰাৰ আগতে কৰ্প'ৰেট খণ্ডত কাম কৰিছিল। তেওঁ বিজু জনতা দল গঠনকৰোঁতা বিজু পাটনায়কক আৰু পিছলৈ নবীন পাটনায়কক সহযোগিতা আগবঢ়াইছিল।

পাণ্ডাই ১৯৯৪ চনত জাগী মঙ্গত পাণ্ডাক বিয়া কৰায়। তেওঁৰ পত্নী জাগী মঙ্গত পাণ্ডা  এগৰাকী উদ্যোগপতি আৰু বৰ্তমান অৰটেল কমুনিকেচন লিমিটেডৰ পৰিচালন সঞ্চালক।

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
কেঙ্গেৰু

**কেঙ্গেৰু** () ১৬২৯ চনত অষ্ট্ৰেলিয়া মহাদেশত প্ৰথম কেঙ্গেৰু দেখিছিল ফ্ৰান্সেছ পিলছিয়েৰ নামৰ এজন পতুৰ্গীজ লোকে৷ কেঙ্গেৰুৰ বিচিত্ৰ চেহেৰা আৰু সিঁহতৰ বিচিত্ৰ গতিবিধিৰ বাবে পৃথিৱীৰ ভিতৰতে এবিধ অন্যতম আকৰ্ষণীয় প্ৰাণী৷ কেঙ্গেৰুৰ পৰিয়ালৰ ভিতৰত ৰঙা কেঙ্গেৰুবোৰ সকলোতকৈ ডাঙৰ৷ ইহঁতৰ উচ্চতা প্ৰায় ২মিটাৰ (৬.৫ ফুট)৷ ইহঁত এবিধ তৃণভোজী প্ৰাণী৷ দিনত সূৰ্যৰ প্ৰখৰ তাপৰ পৰা নিজকে ৰক্ষা কৰিবৰ বাবে কেঙ্গেৰুবোৰে গছৰ তলত বিচৰণ কৰি ফুৰে৷ 

## বাসস্থান
কেঙ্গেৰুৰ বাসস্থান অষ্ট্ৰেলিয়া মহাদেশ৷ অষ্ট্ৰেলিয়াৰ 'ছাভানা অৰণ্য' কেঙ্গেৰুৰ বিচৰণভূমিৰূপে বিশ্ব বিখ্যাত৷ কেঙ্গেৰুৱে বসবাস কৰাৰ বাবে নিজাকৈ কোনো আশ্ৰয়স্থল বা বাঁহ সাজি নলয়৷ 

## আকৃতি
কেঙ্গেৰুৰ মূৰটো সৰু৷ সন্মুখৰ ভৰি দুটাও সৰু৷ হাত নে ভৰি ধৰিবই নোৱাৰি৷ পিছফালৰ ভৰি দুটা ঠিক ইয়াৰ ওলোটা৷ যেনে দীঘল তেনে কঠিন৷ কেঙ্গেৰুৰ অংগ-প্ৰতংগৰ ভিতৰত আটাইতকৈ দীঘল হ'ল তাৰ নেজ৷ সেই নেজৰ ওপৰত ভৰ দি পিছফালৰ ভৰিৰ সহায়ত কেঙ্গেৰুৱে জঁপিয়াই জঁপিয়াই যায়৷ কেঙ্গেৰুৱে একোটা জাপত ১০-১২ ফুট জঁপিয়াব পাৰে৷ কেঙ্গেৰুবোৰ দীঘে প্ৰায় ৭ফুট হয়৷ মাইকী কেঙ্গেৰুৰ পেটৰ তলৰ ফালে এটা মোনা থাকে৷ সেই মোনাৰ ভিতৰত পোৱালিবোৰ ভৰাই থয়৷ মাইকী কেঙ্গেৰুবোৰ মতা কেঙ্গেৰুতকৈ চাপৰ আৰু ক্ষীণ হয়৷ 

## প্ৰজনন
কেঙ্গেৰুৱে সাধাৰণতে বছৰেকত একোটাকৈ পোৱালি জন্ম দিয়ে৷ প্ৰজননৰ সময়ত সংগী বাছনিক লৈ কেঙ্গেৰুবোৰৰ নিজৰ ভিতৰতে যুঁজ-বাগৰ লাগে৷ নেজ আৰু আগ ঠেঙেৰে ইহঁতৰ এতাই আনটোক আক্ৰমণ কৰে৷ দুবছৰত ভৰি দিয়াৰ পাছতে মতা কেঙ্গেৰুবোৰে মাইকী কেঙ্গেৰুৰ সংগ লোৱা আৰম্ভ কৰে৷ পোৱালি জন্ম হোৱাৰ পাছত প্ৰায় ছমাহ কাললৈকে পোৱালোবোৰ মাকৰ পেটত থকা মোনাৰ ভিতৰত সোমাই ঘূৰা-ফুৰা কৰি ফুৰে৷

## তথ্য সংগ্ৰহ

## বাহ্যিক সংযোগ

শ্ৰেণী:স্তন্যপায়ী প্ৰাণী
শ্ৰেণী:তৃণভোজী প্ৰাণী
১৯৬২ (গ্ৰন্থ)

**১৯৬২** সাংবাদিক মৃণাল তালুকদাৰে ৰচনা কৰা এখন গ্ৰন্থ। ২০১৩ চনৰ ছেপ্তেম্বৰ মাহত এই গ্ৰন্থখন প্ৰথম প্ৰকাশ পাইছিল। লিখকে একেলগে ভূগোল, বুৰঞ্জী আৰু ভ্ৰমণৰ বিৱৰণৰ যোগেদি গ্ৰন্থখনত ১৯৬২ৰ ভাৰত-চীনৰ যুদ্ধৰ কথা বৰ্ণনা কৰিছে। ইতিপূৰ্বে অসমীয়া প্ৰতিদিন কাকতৰ দেওবৰীয়া সংযোজন *সম্ভাৰ*ত ১৯৬২ কিতাপখন খণ্ড খণ্ডকৈ প্ৰকাশ হৈ গৈছে।

## অধ্যায়
সমগ্ৰ কাহিনীৰাজীক সৰ্বমুঠ ২৭ টা ভাগত বিভক্ত কৰিছে লেখকে। প্ৰতিটো খণ্ডই উন্মোচন কৰি গৈছে ১৯৬২ চনৰ ভাৰত-চীনৰ যুদ্ধৰ আঁৰৰ সত্য কি আছিল। ভাগসমূহ হ’ল -
*সত্য কি!
* কাৰ ভুল!
* সীমান্তৰ মাদকতা
* ক’ত আছে ৰিমা
* মেজৰ বব খাটিং
* এটা শিল আৰু বুমলা
* কোন সাম্ৰাজ্যবাদী
* হিন্দী-চিনী ভাই ভাই
* দালাই লামাৰ পলায়ন
* অন্ধ আৱেগ
* বুমলা বহুদূৰ
* চিংফৌ আৰু মিচিমি
* বৰ ভূঁইকঁপ
* লোহিতৰ পাৰে পাৰে
* বৰফৰ মাজত চেলা
* ফৰৱাৰ্ড পলিচী
* অপাৰেচন লেগহৰ্ন
* দা হাম্প
* ইয়াতেই শেষ হিমালয়
* ধ্বংস হৈ গ’ল এটা ব্ৰিগেড
* কিবিথো দখল
* যুদ্ধবন্দী ব্ৰিগেডিয়াৰ ডালভি
* নেহৰুৰ জন্মদিনৰ উপহাৰ
* ঘূৰি নাহিল ৮৩২ জন
* বমডিলাৰ পতন,
* পৰাজয় সম্পূৰ্ণ
* যুদ্ধবিৰতি
*পৰিশিষ্ট।

## প্ৰকাশ
১৯৬২ গ্ৰন্থখন প্ৰথম প্ৰকাশ পাইছিল ২০১৩ চনৰ ছেপ্তম্বৰ মাহত। ইয়াৰ পূৰ্বে অসমীয়া প্ৰতিদিন কাকতৰ দেওবৰীয়া সংযোজন সম্ভাৰত গ্ৰন্থখন খণ্ড খণ্ডকৈ প্ৰকাশ পাইছিল।

## তথ্য সংগ্ৰহ

## বাহ্যিক সংযোগ
* ১৯৬২ৰ গ্ৰন্থ সমালোচনা - অনামিকা বৰুৱা 

শ্ৰেণী:অসমীয়া গ্ৰন্থ
মুকুতা

**মুকুতা** () এবিধ মূল্যবান ৰত্ন। অতীজত ৰজা, মহাৰজাসকলে মুকুতাৰ মালা পিন্ধিছিল, তৰোৱাল, ৰাজমুকুট আদিত লগাই লৈছিল। এই মূল্যবান ৰত্নবিধৰ উৎপত্তি কিন্তু সাগৰীয় শামুকৰ দেহতহে। মুকুতাৰ ৰঙ সাধাৰণতে শামুক বাস কৰা পানীৰ তাপ, গভীৰতা আৰু পানীৰ নিমখীয়া গুনৰ ওপৰত নিৰ্ভৰ কৰে। শামুকৰ পেটৰ মুকুতা আটাইতকৈ সুন্দৰ আৰু মূল্যবান। মুকুতাৰ আকাৰ, ৰং আৰু উজ্জ্বলতাৰ ওপৰত নিৰ্ভৰ কৰি ইয়াৰ মূল্য নিৰ্ধাৰণ কৰা হয়। পৃথিৱীৰ ভিতৰত আটাইতকৈ ডাঙৰ মুকুতাটোৰ ওজন ৬.৩৭ কেজি। ই দীঘলে ২৪ ছেণ্টিমিটাৰ আৰু ইয়াৰ ব্যাস ১৪ ছে:মি:। এই মুকুতাটো চানফ্ৰান্সিকোৰ এটা বেঙ্কত আচে। ইয়াৰ দাম প্ৰায় ৩ কোটি ২৫ লাখ টকা।

## উৎপত্তিস্থল
বগা ৰূপালী মুকুতা মান্নাৰ উপসাগৰত থকা শামুকৰ পেটত পোৱা যায়। ক'লা মুকুতা মেক্সিকো আৰু আমেৰিকা যুক্তৰাষ্ট্ৰৰ পশ্চিম উপকূলত পোৱা যায়। উত্তৰ মিছিছিপিৰ উপত্যকা অঞ্চলৰ পৰিষ্কাৰ পানীত থকা শামুকৰ পৰা ধুনীয়া মুকুতাৰ উৎপত্তি হয়।

## প্ৰস্তুত প্ৰক্ৰিয়া
খোলাধাৰী বা শামুক জাতীয় প্ৰাণীৰ পেলিচাইপডা (Pelecypoda) শ্ৰেণীৰ প্ৰাণীৰ দেহত বিভিন্ন ক্ৰিয়াৰ ফলত মুকুতা উৎপন্ন হয়। এটা শামুকে এটা জকমকীয়া মুকুতা প্ৰস্তুত কৰিবলৈ প্ৰায় ৫-৬ বছৰ সময় লয়। পেলিচাইপডা শ্ৰেণীৰ প্ৰাণীৰ খোলা আৰু ভিতৰৰ কোমল দেহৰ মাজত এটা ফাঁক থাকে। এই ফাঁকটোৰে বালিৰ খণ্ড, পৰজীৱি প্ৰাণী বা আন বাহিৰা পদাৰ্থ সোমাই যায়। এই বালিখণ্ড, পৰজীৱিবোৰে প্ৰাণীটোৰ দেহৰ আচ্ছাদক কলাৰে নিৰ্মিত বহি:আবৰণখন পোটোকা পেলাই তাৰ মাজত সোমাই পৰে। লাহে লাহে পোটোকা পৰা আৱৰণখন মূল আৱৰণৰপৰা বিচ্ছিন্ন হৈ বালিখণ্ডটোক আবৰি পেলায় আৰু ই সংযোজক কলাৰ মাজত সোমাই পৰে। বালিখণ্ডটোক আবৰি থকা আচ্ছাদক কলাৰ তৰপে এবিধ বিশেষ পদাৰ্থ নি:সৰিত কৰে আৰু এই বিশেষ পদাৰ্থবোৰৰ তৰপে বালিখণ্ডটোৰ আকাৰ ঘূৰণীয়া কৰে। এনেদৰে বছৰৰ পিছত বছৰ সেই বিশেষ পদাৰ্থৰ তৰপে বালিখণ্ডটোক এটা জকমকীয়া উজ্জ্বল মুকুতাত পৰিণত কৰে।

## কৃত্ৰিম মুকুতা
জাপানৰ মুকুতা গবেষকসকলে প্ৰায় ১০০ বছৰ আগৰপৰা কৃত্ৰিমভাবে মুকুতা প্ৰস্তুত কৰি আহিছে। জাপান আৰু শ্ৰীলংকাত আটাইতকৈ বেছি কৃত্ৰিম মুকুতা উৎপাদন কৰা হয়। সাগৰৰপৰা 'অইষ্টাৰ' (Oyster) নামৰ খোলাধাৰী প্ৰাণীটো সংগ্ৰহ কৰি তাক পৰীক্ষাগাৰলৈ নি তাৰ দেহত কৃত্ৰিমভাৱে বালিখণ্ড বা আন বাহিৰা পদাৰ্থ সুমুৱাই দিয়া হয়। তাৰ পিছত এই শামুকবোৰক তাঁৰেৰে নিৰ্মিত পিঁজৰাত ভৰাই সাগৰৰ পানীত ডুবাই ৰখা হয়। ৫-৬ বছৰৰ ভিতৰত এই শামুকবোৰৰ দেহত মুকুতা প্ৰস্তুত হয়। এইদৰে প্ৰস্তুত কৰা মুকুতা আৰু প্ৰাকৃতিক মুকুতাৰ পাৰ্থক্য উলিওৱা টান যদিও মুকুতা বিশেষজ্ঞসকলে এই পাৰ্থক্য ধৰিব পাৰে। মুকুতাৰ মূল্য খুউব বেছি হোৱা বাবে এই কৃত্ৰিম মুকুতা তৈয়াৰ কৰা কাৰখানাবোৰৰ যোগেদি জাপান চৰকাৰে বহুত অৰ্থ উপাৰ্জন কৰে।

## ব্যৱহাৰ
ভালদৰে ব্যৱহাৰ কৰিলে মুকুতা বহুত বছৰলৈ একেদৰে থাকে। ব্যৱহাৰৰ পাছত মুকুতাবোৰ কোমল পৰিষ্কাৰ কাপোৰেৰে মোহাৰি বাকচত ভৰাই থৈ দিব লাগে।

## তথ্য সংগ্ৰহ

শ্ৰেণী:সামগ্ৰী
শ্ৰেণী:অলংকাৰ
আই নদী

**আই** অসমৰ মানাহ নদীৰ এক উপনদী।

## সৃষ্টি আৰু গতিপথ
আই ভূটানত উৎপন্ন হৈ অসমত সোমাই চিৰাং আৰু বঙাইগাঁও জিলাৰ মাজেৰে বৈ আহি মানাহ নদীত পৰিছেহি। ইয়াৰ অসমত থকা অংশৰ দৈৰ্ঘ্য হৈছে ১০৩ কিঃ মিঃ। 

আই নদীয়ে উত্তৰ-পূৱ সীমান্ত ৰেলৰ গুৱাহাটী-ৰঙিয়া-নিউ বঙাইগাঁও অংশটো বিজনী আৰু বঙাইগাঁওৰ মাজেৰে অতিক্ৰম কৰে। ২০০৫ চনত ই গতিপথ সলাবলৈ চেষ্টা কৰে যদিও ৰেল পথত বাধাপ্ৰাপ্ত হৈ পুণৰ পুৰণি গতিপথেই গ্ৰহণ কৰে।

## তথ্যসূত্ৰ

শ্ৰেণী:অসমৰ নদী
তুমি যদি কোৱা

**তুমি যদি কোৱা** () এখন অসমীয়া ভাষাৰ ৰোমাণ্টিক বোলছবি৷ এই বোলছবিখনৰ পৰিচালনা আৰু সংলাপ চিম্পল গগৈৰ৷ এল এন ফিল্মছৰ বেনাৰত জিতুমণি টেৰণে এই বোলছবিৰ প্ৰযোজনা কৰে৷ এই বোলছবিত অভিনয় কৰা উল্লেখযোগ্য শিল্পীসকল হৈছে- প্ৰসেনজিত বৰা, জুপিতৰা ভূঞা, মুনমী কলিতা, ৰূপম শৰ্মা, প্ৰিন্স, ভাস্কৰ ৰঞ্জন, ৰঞ্জন দত্ত আৰু কৃষ্ণ৷ বোলছবিখনৰ কাহিনী গৌতম ৰাভাৰ৷ ২০১৩ চনৰ ১৪ জুন তাৰিখে এই বোলছবিখনে মুক্তি লাভ কৰে৷

## কাহিনীভাগ
নতুন প্ৰজন্মৰ ধ্যান ধাৰণাৰ ভিত্তিত বোলছবিখনৰ কাহিনীভাগ ৰচিত হৈছে৷ এই কাহিনীত সংগীতপ্ৰেমী যুৱককেইজনমানৰ নিজৰ গানৰ বেণ্ডক সংগীতৰ জগতখনত প্ৰতিষ্ঠাৰ বাবে কৰা সংগ্ৰাম দেখুউৱা হৈছে৷ 

## সংগীত
বোলছবিখনৰ সংগীত পৰিচালনা কৰিছে চন্দন বেজবৰুৱাই৷  গীতসমূহ গাইছে জুবিন গাৰ্গ, অনন্যা, দীক্ষু আদি গায়কসকলে৷ 

## অভিনয়ত
*প্ৰসেনজিত বৰা
*জুপিতৰা ভূঞা
*মুনমী কলিতা
*ৰূপম শৰ্মা
*ভাস্কৰ ৰঞ্জন
*ৰঞ্জন দত্ত
*কৃষ্ণ
## কলা-কুশলী
*প্ৰযোজনা-জিতুমণি টেৰণ
*পৰিচালনা/সংলাপ- চিম্পল গগৈ
*কাহিনী- গৌতম ৰাভা
*সংগীত-চন্দন বেজবৰুৱা

## তথ্যসূত্ৰ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
চিম্পল গগৈ

**চিম্পল গগৈ** অসমৰ এগৰাকী চলচ্চিত্ৰ পৰিচালক৷ তেওঁ বৰ্তমানলৈকে কেইবাখনো বোলছবি আৰু দূৰদৰ্শনৰ ধাৰাবাহিকৰ পৰিচালনা কৰিছে৷

## প্ৰাৰম্ভিক জীৱন
চিম্পল গগৈৰ জন্ম হয় অসমৰ যোৰহাট জিলাত৷ তেওঁৰ পিতৃ সৰ্ব্বেশ্বৰ গগৈ আৰু মাতৃ পূৰ্ণিমা গগৈ৷ তেওঁ যোৰহাটৰ জগন্নাথ বৰুৱা মহাবিদ্যালয়ৰ পৰা স্নাতক ডিগ্ৰী লাভ কৰে৷ ১৯৯৮ চনত তেওঁ ৰাছিয়ালৈ যায় আৰু মস্কো ষ্টেট ইউনিভাৰ্ছিটি অফ কালচাৰ এণ্ড আৰ্টছৰ পৰা পৰিচালনাৰ শিক্ষা লাভ কৰে৷ ৰাছিয়াৰ পৰা উভতি আহি ২০০১ চনত তেওঁ শিবম নায়াৰক জি টিভিৰ ধাৰাবাহিক পৰিচালনা কৰাত সহযোগ কৰে৷ ২০০২ চনত চিম্পল গগৈয়ে অসমীয়া চলচ্চিত্ৰ পৰিচালনা আৰম্ভ কৰে৷ 

## কেৰিয়াৰ
চিম্পল গগৈয়ে কেইবাখনো অসমীয়া চলচ্চিত্ৰ তথা দূৰদৰ্শনৰ ধাৰাবাহিকত পৰিচালনা , সংলাপ লিখন আদি কৰিছে৷ ইয়াৰ ভিতৰত উল্লেখযোগ্য হৈছে- আকাশ (অসমীয়া ধাৰাবাহিক) অনুৰাগ তোমাৰ বাবে (অসমীয়া ধাৰাবাহিক), তুমি যদি কোৱা (অসমীয়া চলচ্চিত্ৰ) ২০১৩ চনৰ জুন মাহৰ পৰা তেওঁ *[[ডিৱাই ৩৬৫]]* -ত ক্ৰিয়েটিভ কনচেপ্ট ডাইৰেক্টৰ হিচাপে যোগদান কৰে৷ 

*তুমি যদি কোৱা* এখন অসমীয়া ভাষাৰ ৰোমাণ্টিক বোলছবি৷ বোলছবিখনৰ পৰিচালনা আৰু সংলাপ চিম্পল গগৈৰ৷ এল এন ফিল্মছৰ বেনাৰত জিতুমণি টেৰণে এই বোলছবিৰ প্ৰযোজনা কৰে৷ বোলছবিখনৰ কাহিনী গৌতম ৰাভাৰ৷ ২০১৩ চনৰ ১৪ জুন তাৰিখে এই বোলছবিখনে মুক্তি লাভ কৰে৷

## ব্যক্তিগত জীৱন
চিম্পল গগৈয়ে বৰ্তমান অসমৰ গুৱাহাটীত বাস কৰে৷ 
## তথ্যসূত্ৰ

## বাহ্যিক সংযোগ
* Simple Gogoi- Simply chilled  at Fried Eye
* News on Magical Assam blog

শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
ঝুমুৰ

**ঝুমুৰ** অসমৰ চাহ জনজাতিসকলৰ নৃত্যবিশেষ। ভাদ মাহৰ শুক্লা একাদশী তিথিত উদ্‌যাপিত চাহ জনজাতিসকলৰ কৰম পূজাৰ অংগৰূপে ঝুমুৰ নৃত্য প্ৰদৰ্শন কৰা হয়। মূলতঃ স্ত্ৰীপ্ৰধান হ'লেও পুৰুষেও ঝুমুৰ নৃত্যত অংশগ্ৰহণ কৰে। এই নৃত্যত নাচনীসকলে একেলগে হাতত ধৰাধৰি কৰি এটা দীঘলীয়া শাৰীৰ সৃষ্টি কৰে; প্ৰথমজনী নাচনীয়ে নিজৰ সোঁহাতৰ আঙুলিটো দ্বিতীয়জনী নাচনীৰ বাওঁহাতৰ আঙুলিত সুমুৱাই নাচে। সাধাৰণতে ডেকা-গাভৰুৱে অংশ লোৱা ঝুমুৰ নৃত্যত ডেকাই ঢোল, মাদল, তাল, বাঁহী আদি বাদ্য বজায় আৰু ঝুমুৰ গীত গায়। ডেকাৰ এটি গীত শেষ হোৱাৰ লগে লগে নাচনীয়ে গীতৰ শেষৰ দুফাঁকি পুনৰাবৃত্তি কৰি নাচিবলৈ লয়। কৰম পূজাৰ (কৰম পৰৱ) দিনা সন্ধিয়াৰে পৰা ঝুমুৰ নৃত্য আৰম্ভ হয় আৰু বিভিন্ন সুৰ, তাল, লয়েৰে ওৰে নিশা চলি থাকে। বিহু নাচৰ দৰে ঝুমুৰ নৃত্যতো যৌন আবেদন পৰিলক্ষিত হয়।

## নামৰ উৎপত্তি
"ঝুমুৰ" শব্দটো চাওঁতালী মুণ্ডাৰি ভাষাৰ "ঝুম" অৰ্থাৎ মানুহৰ জুম বা ভীৰ আৰু "অইৰ" মানে ঘেৰি ধৰা - ঝুম + অইৰ = ঝুমইৰ শব্দৰপৰা অহা বুলি কোৱা হয়। স্থানবিশেষে ইয়াক "ঝুমুই" বুলিও পোৱা যায়।

## আৰু চাওক
* কৰম পূজা

## তথ্যসূত্ৰ

শ্ৰেণী:ভাৰতৰ লোকনৃত্য
শ্ৰেণী:অসমৰ নৃত্যসমূহ
পিঁয়াজ

**পিঁয়াজ** () বৈজ্ঞানিক নাম - Alliun cepa ৷ পিঁয়াজ ভোগ বৃদ্ধিকাৰ্যত,শক্তিবৰ্ধক আৰু বিভিন্ন ৰোগৰ প্ৰতিৰোধক হিচাপে কাম কৰে৷

## প্ৰকাৰ
পিঁয়াজ সাধাৰণতে তিনিটা ৰঙৰ পোৱা যায়৷ বগা,ৰঙচুৱা আৰু শেঁতা বৰণৰ৷ ৰঙচুৱা বৰণৰ পিঁয়াজ অতি বেছিকৈ  হয় যদিও বগা ৰঙৰ পিঁয়াজৰ ঔষধি গুণ বেছি৷

## ৰাসায়নিক গুণ

## ঔষধি গুণ
*এজমা ৰোগত - পিঁয়াজৰ ৰস হালধিৰ লগত নিমখ আৰু জালুকৰ সৈতে নতুবা পিঁয়াজৰ লগত মৌ ৰস মিহলাই খালে ডিঙিৰ টনছিলাইটিছ আৰু বুকুৰ শ্বাস প্ৰশ্বাসজনিত ৰোগৰ বাবে উত্তম ফলদায়ক৷

## ঘৰুৱাভাৱে ব্যৱহাৰ
* জ্বলি থকা বাল্ব ওচৰত পিঁয়াজৰ টুকুৰা কাটি ওলোমাই ৰাখিলে ম'হ -মাখি আদিয়ে প্ৰবেশ নকৰে৷
* নতুনকৈ ৰং দিয়া কোঠাত পিঁয়াজৰ টুকুৰা কাটি থলে ৰঙৰ অকটা গোন্ধ নোহোৱা হয়৷

## চিত্ৰ সম্ভাৰ

Onion Flower Assam.jpg|পিঁয়াজৰ ফুল
ARS red onion.jpg|Roots, leaves and developing bulb
Onion Flower Head.jpg|Flower head

## তথ্য সংগ্ৰহ

শ্ৰেণী:তৃণ
শ্ৰেণী:পাচলি
ইস্ত্ৰি

**ইস্ত্ৰি** ( বা ) এবিধ তলিখন চেপেটা ওপৰত হাতল থকা সঁজুলী। এই সজুলীবিধ গৰম কৰি ইয়াৰে পোছাকৰ ভাঁজ নোহোৱা কৰিব পাৰি। সাধাৰণতে লো-ৰে সজা হয় বাবেই লোৰ ইংৰাজী নাম iron-ৰ পৰাই ইয়াকো ইংৰাজীত আইৰণ বুলি কোৱা হয়। গৰম কৰাৰ সময়ত কাপোৰৰ আঁহৰ অণুৰ দীঘলীয়া শৃংখলৰ মাজৰ বান্ধোন সমূহ কোমল হৈ পৰে, ইয়াৰ লগে লগ গধূৰ চেপেটা তলিখনেৰে হেঁচা দিয়াৰ ফলত আঁহবোৰ দীঘল হৈ পৰে আৰু ঠাণ্ডা হোৱাৰ সময়ত সেই ভাঁজেই ৰৈ যায়। কিছুমান তন্তু যেনে কপাহ-ৰ বাবে মাজৰ শৃংখলবোৰ কোমল কৰিবলৈ তাক সেমেকা কৰি ল'ব লাগে। নকৈ আৱিষ্কৃত বহুতো কৃত্ৰিম আঁহৰ বাবে ইস্ত্ৰি কৰাৰ প্ৰয়োজন নথকা বুলি কোৱা হয়।

১৮৭১ চনত আমেৰিকাৰ মেৰি ফ্লোৰেন্স পট্টছ নামৰ এগৰাকী মহিলাই "ছেড আইৰণ" (ইস্ত্ৰি) উদ্ভাৱন কৰে। নিউয়ৰ্কৰ এগৰাকী ব্যক্তি হেন্‌ৰি ডব্লিউ. ছীলী-য়ে ১৮৭২ চনত বিজুলীচালিত ইস্ত্ৰি আৱিষ্কাৰ কৰে। ইয়াৰ বাহিৰেও বিভিন্ন ধৰণৰ ইস্ত্ৰি আৱিষ্কৃত হৈছে।

## ইতিহাস
অষ্টম শতিকামানৰ পৰা চীন দেশত অঙঠা ভৰাই তপতোৱা ইস্ত্ৰিৰ প্ৰচলন হৈছিল। ১৬০০ শতিকামানত হলেণ্ডৰ দৰ্জীবোৰে অঙঠা ভৰাই লোৱা ফোঁপোলা ইস্ত্ৰিৰ ব্যৱহাৰ কৰিছিল। ১৮০০ শতিকামানৰ পৰা ত্ৰিভুজকৃতি আৰু হেণ্ডেল থকা ডাঠ লোৰ গধুৰ ইস্ত্ৰি বিধৰ প্ৰচলন হৈছিল। এনে ইস্ত্ৰিক ইংৰাজীত "ছেড আইৰণ"ছ বুলি কৈছিল। এনে ধৰণৰ ইস্ত্ৰি একেলগে দুটা ব্যৱহাৰ কৰে। গৰম কৰিবলৈ জুইৰ চৌকাত এটা বহুৱাই থয় আৰু আনটোৰে কাপোৰ ইস্ত্ৰি কৰে। ইস্ত্ৰি ঠাণ্ডা পৰিলে ঠাণ্ডাটো থৈ গৰমটো লৈ ইস্ত্ৰি মৰা কাম চলাই থাকে। শ্ৰীমতী পট্টছে উদ্ভাৱন কৰা ইস্ত্ৰিবিধৰ ভিতৰখন ফোঁপোলা আৰু তাৰ ভিতৰখন বালি, চিমেণ্ট আদিৰে ভৰ্তিহৈ থাকে। এই তাপ অপৰিবাহী বস্তুবোৰ ভিতৰত থকা বাবে তাপ ওপৰৰ হেণ্ডেলডাললৈ নাহে আৰু বহুত সময়লৈ ইস্ত্ৰিটো গৰম হৈ থাকে। পট্টছৰ ইস্ত্ৰিবিধ দুয়ো মূৰ জোঙা আৰু ঘেৰ খোৱা হেণ্ডেলৰ। হেণ্ডেলডাল এটাৰ পৰা খুলি আন এটা ইস্ত্ৰিলৈ নি লগাই ল'ব পাৰি। ১৮৫০ চনত কেৰাছিন, এলক'হল, তিমিমাছৰ তেল, গেছ, কাৰ্বাইড আনকি গেছ'লিন জ্বলাই গৰম কৰিব পৰা বিভিন্ন ধৰণৰ ইস্ত্ৰিৰ উদ্ভাৱন আৰু প্ৰচলন হৈছিল।

## বিদ্যুৎৰ ইস্ত্ৰি
১৮৮২ চনত নিউ জাৰ্ছীৰ "হেনৰি ডব্লিউ ছীলী"য়ে বিদ্যুতৰ ইস্ত্ৰি উদ্ভাৱন কৰে। প্ৰথম অৱস্থাত এনে ইস্ত্ৰিবোৰৰ তাপ নিয়ন্ত্ৰণ কৰিব পৰা ব্যৱস্থা নাছিল। তাপ নিয়ন্ত্ৰণ কৰিব পৰা বিদ্যুৎৰ ইস্ত্ৰিৰ উদ্ভাৱন ঘটে ১৯২০ চনত। আজিকালি বিভিন্ন ব্যৱস্থা থকা ইস্ত্ৰি ওলাইছে। কিছুমান ইস্ত্ৰিত পানীৰ ভাপ উলিয়াই ইস্ত্ৰি কৰাৰ ব্যৱস্থা আছে যাতে ইস্ত্ৰি কৰাৰ আগে আগে কাপোৰবোৰ সেমেকাই কোমল কৰি যাব পাৰি। বিদ্যুৎৰ ইস্ত্ৰিৰ ভিতৰত এচটা "হিটিং ফিলামেণ্ট" থাকে। বিদ্যুৎ প্ৰৱাহিত হ'লে ফিলামেণ্টচটা গৰম হয় আৰু তাৰ তাপে ইস্ত্ৰিৰ তলখন গৰম কৰে। বিদ্যুতৰ ইস্ত্ৰিৰ ওপৰত বেলেগ বেলেগ কাপোৰৰ বাবে তাপ নিয়ন্ত্ৰণৰ এটা নিয়ন্ত্ৰণ চকৰি থাকে। তাত কপাহী, উল, ৰেছম, পলিষ্টাৰ, নাইলন আদি কাপোৰ বেলেগ তাপত ইস্ত্ৰি কৰাৰ বাবে তাপ নিয়ন্ত্ৰণ কৰিব পাৰি। যেনে:

## তথ্য সংগ্ৰহ

শ্ৰেণী:সঁজুলি‎
ডুমডুমা

**ডুমডুমা** অসমৰ তিনিচুকীয়া জিলাত অৱস্থিত এখন নগৰ। 
## ভৌগোলিক অৱস্থান
ডুমডুমাৰ ভৌগোলিক অৱস্থান . সাগৰ পৃষ্ঠৰ পৰা এই অঞ্চলটোৰ গড় উচ্চতা ১১৮ মিটাৰ (৩৭৪ ফুট)। এই টাউনখন ব্ৰহ্মপুত্ৰ নদীৰ উপনৈ ডুমডুমা নৈৰ পাৰত অৱস্থিত। এই অঞ্চলৰ সাগৰ পৃষ্ঠৰ পৰা গড় উচ্চতা প্ৰায় ১১৮ মিটাৰ (৩৭৪ ফুট)। 
## আন্তঃগাঁথনি
২০০১ চনৰ লোকপিয়ল অনুসৰি ডুমডুমাৰ মুঠ জনসংখ্যা ১৯,৮২২ জন। ইয়াৰে ৫৫% পুৰুষ আৰু ৪৫% মহিলা। এই অঞ্চলৰ গড় সাক্ষৰতাৰ হাৰ ৭০%, ইয়াৰে পুৰুষ আৰু মহিলাৰ পৃথকভাৱে সাক্ষৰতাৰ হাৰ ক্ৰমান্বয়ে ৭৫% আৰু ৬৩%। মুঠ জনসংখ্যাৰ ১২% ৰ বয়স ছয় বছৰৰ অনুৰ্ধৰ। 

## শিক্ষা
বিদ্যালয়-
* ডন বস্কো হাই স্কুল 
* চেইণ্ট মেৰিজ স্কুল
* ডুমডুমা বালিকা উচ্চ মাধ্যমিক বিদ্যালয়
* বঙিয়া বিদ্যালয়
* জৱাহৰ হিন্দী বিদ্যালয়
* লাৰ্নাছ হাইস্কুল
* কেন্দ্ৰীয় বিদ্যালয়
* লটাছ একাডেমী
* ডুমডুমা জাতীয় বিদ্যালয়
* হুনলাল উচ্চতৰ মাধ্যমিক বিদ্যালয় 
* ৰুপাই জাতীয় বিদ্যালয় 
* শংকৰদেৱ শিশু নিকেতন
* মৰ্ডান একাডেমি 
মহাবিদ্যালয়-
* ডুমডুমা মহাবিদ্যালয়
* ডনবস্কো কনিষ্ঠ বিদ্যালয়
## যাতায়ত ব্যৱস্থা
ডুমডুমাৰ আশে পাশে থকা অঞ্চলসমূহলৈ চৰকাৰী বাছ আৰু সৰু বাহনসমূহ চলে। তদুপৰি তিনিচুকীয়াৰ পৰা দঙৰীলৈ ডুমডুমা হৈ এখন স্থানীয় ৰে'লো চলে। 

## অৰ্থনীতি
ডুমডুমা অঞ্চলটোৰ অৰ্থনীতি মূলত: চাহ বাগানসমূহৰ ওপৰত নিৰ্ভৰশীল। ইয়াত কিছুসংখ্যক সৰু-বৰ উদ্যোগ আছে। 

## ৰাজনীতি
ডুমডুমা লক্ষীমপুৰ (লোকসভা সমষ্টি)ৰ অন্তৰ্ভুক্ত। 

## তথ্যসূত্ৰ

শ্ৰেণী:অসমৰ নগৰ-মহানগৰ
খাৰুপেটীয়া

**খাৰুপেটীয়া** (IPA: ˌkɑːrʊˈpiːtɪə)() অসমৰ দৰং জিলাত অৱস্থিত এখন নগৰ। এই অঞ্চলটো মঙলদৈ আৰু গুৱাহাটীৰ পৰা ক্ৰমে ১৭ কিমি আৰু ৮৭ কিমি দুৰত্বত অৱস্থিত। এই অঞ্চলটোৰ মাজেৰে ১৫ নং ৰাষ্ট্ৰীয় ঘাইপথ পাৰ হৈ গৈছে। 

## ভৌগোলিক অৱস্থান
খাৰুপেটীয়াৰ ভৌগোলিক অৱস্থান . সাগৰপৃষ্ঠৰ পৰা এই অঞ্চলৰ গড় উচ্চতা প্ৰায় ৩৭ মিটাৰ ( ১২১ ফুট)। খাৰুপেটীয়াৰ পৰা নিকটতম ৰে'লৱে ষ্টেচন গুৱাহাটী। 
## আন্তঃগাঁথনি
২০১১ চনৰ লোকপিয়ল অনুসৰি, খাৰুপেটীয়াৰ জনসংখ্যা ১৭,৭৮৪ জন। ইয়াৰে ৫৪% পুৰুষ আৰু ৪৬% মহিলা। এই অঞ্চলৰ গড় সাক্ষৰতাৰ হাৰ ৭৩%, ইয়াৰে পুৰুষ আৰু মহিলাৰ পৃথকভাৱে সাক্ষৰতাৰ হাৰ ক্ৰমান্বয়ে ৭৮% আৰু ৬৮%। খাৰুপেটীয়াৰ মুঠ জনসংখ্যাৰ ১২% ৰ বয়স ছয় বছৰৰ অনুৰ্ধৰ। 

## শিক্ষা
বিদ্যালয়- 
* খাৰুপেটীয়া উচ্চ মাধ্যমিক বিদ্যালয় 
* শৈলবালা উচ্চ মাধ্যমিক বিদ্যালয় 
* খাৰুপেটীয়া বালিকা উচ্চ মাধ্যমিক বিদ্যালয় 
*ৰয়েল একাডেমী খাৰুপেটীয়া
মহাবিদ্যালয়- 
* খাৰুপেটীয়া মহাবিদ্যালয় 
* আজমল মহাবিদ্যালয়
*ইউনাইটেড ষ্টাৰচ্ একাডেমী 
*মহাম্মদ আলী মধ্য-ইংৰাজী বিদ্যালয়
*নৱৰত্ন জাতীয় বিদ্যালয়
*মহাম্মদ আলী উচ্চমাধ্যমিক  বিদ্যালয়
*জোনাকী জাতীয় বিদ্যালয়

## তথ্যসূত্ৰ

শ্ৰেণী:অসমৰ নগৰ-মহানগৰ
মাকুম

**মাকুম** (IPA: mɑːkəm) অসমৰ তিনিচুকীয়া জিলাত অৱস্থিত এখন নগৰ। 'মাকুম' শব্দটো চীনা শব্দৰ পৰা উৎপত্তি হোৱা যাৰ অৰ্থ "**meeting point**। " প্ৰকৃততে এই অঞ্চলতে অসমৰ তিনিখন প্ৰধান চহৰ তিনিচুকীয়া, ডিগবৈ আৰু ডুমডুমা লগ হোৱাৰ বাবে ইয়াৰ নাম মাকুম হৈ পৰে। আন এটা জনশ্ৰুতি অনুসৰি মাকুম এখন ইতিহাস প্ৰসিদ্ধ ঠাই। মাকুম হ'ল টাই খামটি শব্দ।"  মা" মানে আহা আৰু "কুম" মানে কথা পাতো । মৰান জনগোষ্ঠীৰ সৈতে যুদ্ধ লাগি বাগৰি পৰাস্ত হোৱা খামটি - চিংফৌ জনগোষ্ঠীয়ে মৰাণৰ সৈতে চুক্তি কৰিবলৈ আলোচনা কৰিছিল। সেয়ে ঠাইখনৰ নাম মাকুম হয়। তদুপৰি এই মাকুমতে ৩৭ আৰু ৩৮ নং ৰাষ্ট্ৰীয় ঘাইপথ মিলিত হৈছে। ইয়াতে অৱস্থিত মাকুম ৰে'লৱে ষ্টেচন ভাৰতীয়া ৰেলৰ আটাইতকৈ পূবত অৱস্থিত ষ্টেচন।

মাকুম ডিব্ৰুগড় লোকসভা সমষ্টিৰ অন্তৰ্ভুক্ত।

## ভৌগোলিক অৱস্থান
মাকুম ভৌগোলিকভাৱে  অৱস্থিত। এই অঞ্চলৰ সাগৰৰ পৰা গড় উচ্চতা ১২২ মিটাৰ (৪০০ ফুট)। এই টাউনখন তিনিচুকীয়াৰ পৰা ৭ কিমি পূবে অৱস্থিত। এই অঞ্চলটো দাঁতিকাষৰীয়া সৰু-বৰ ঠাইসমূহৰ সৈতে ঘাইপথ আৰু ৰে'লপথেৰে সংযোজিত হৈ আছে।

## জন গাঁথনি
২০১১ চনৰ লোকপিয়ল অনুসৰি, মাকুমৰ মুঠ জনসংখ্যা ১৬,৯২৩ জন। ইয়াৰে ৮,৭৭০জন পুৰুষ আৰু ৮,১৫৩ গৰাকী মহিলা। মাকুমৰ গড় সাক্ষৰতাৰ হাৰ ৭৯.২৫%। ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ৮৪.১৬% আৰু ৭৪.০৪%। মাকুমৰ জনসংখ্যাৰ ১১.৫৩% ছয় বছৰ বয়সৰ অনুৰ্ধৰ।

## অৰ্থনীতি
মাকুম এখন উদ্যোগিক নগৰ। ইয়াত কেইবাটাও ডাঙৰ প্লাইউডৰ কাৰখানা আছিল যদিও বৰ্তমান প্ৰায়ভাগেই বন্ধ হৈ আছে। তদুপৰি মাকুমত ভালেসংখ্যক চাহ কাৰখানা আছে। অন্যান্য উদ্যোগসমূহ হ'ল, আটা, মম ইত্যাদি। মাকুম নগৰৰ আশে পাশে ভালসংখ্যক চাহ বাগান আছে। বিভিন্ন ব্যৱসায়িক প্ৰতিষ্ঠান গঢ়ি উঠিছে। যাৰফলত স্থানীয় ৰাইজক এনে ব্যৱসায়িক প্ৰতিষ্ঠানে  প্ৰয়োজনীয় চাহিদা পূৰণ কৰে। অন্যান্য ব্যৱসায়িক প্ৰতিষ্ঠানৰ তুলনাত মাকুমত কিতাপৰ প্ৰতিষ্ঠান বা দোকান কম।  ২০০৮ চনত প্ৰতিষ্ঠিত মাকুমৰ "বৰুৱা বুক ষ্টল" ত উপলদ্ধ বিভিন্ন ধৰণৰ কিতাপে অঞ্চলটোৰ বিভিন্ন শৈক্ষিক প্ৰতিষ্ঠান তথা শিক্ষা অনুৰাগীৰ কিতাপৰ চাহিদা পূৰণ কৰে। 

মাকুমত থকা বেংক বা বিত্তীয় প্ৰতিষ্ঠানৰ শাখাকেইটা হ'ল ক্ৰমে কানাড়া বেংক,ষ্টেট বেংক অৱ ইণ্ডিয়া, পাঞ্জাব নেচনেল বেংক আৰু অসম গ্ৰামীণ বিকাশ বেংক।

## শিক্ষা
মাকুমত ভালসংখ্যক চৰকাৰী আৰু বেচৰকাৰী শিক্ষা প্ৰতিষ্ঠান আছে। মাকুমৰ গোপাল কৃষ্ণ বালিকা বিদ্যালয় খন হ'ল আটাইতকৈ পুৰণি বিদ্যালয়। উল্লেখযোগ্য বিদ্যালয় সমূহ হ'ল-

বিদ্যালয়-
* Ganga Bishan Chowkhani উচ্চতৰ মাধ্যমিক বিদ্যালয়(চৰকাৰী)
* গোপালকৃষ্ণ বালিকা বিদ্যালয়(চৰকাৰী)
* ৰে'লৱে বিদ্যালয়(চৰকাৰী)
* মাকুম হিন্দী বিদ্যালয় (চৰকাৰী)
* জাতীয় বিদ্যালয়(বেচৰকাৰী)
* শংকৰদেৱ শিশু নিকেতন (বেচৰকাৰী)
* মাকুম মহাবিদ্যালয় ( বেচৰকাৰী খণ্ড)
অন্যান্য-

*বনৰক্ষীৰ প্ৰশিক্ষণ প্ৰতিষ্ঠান (Forest's guards training school)
* তিনিচুকীয়া পলিটেকনিক
* তিনিচুকীয়া চিকিৎসা মহাবিদ্যালয় আৰু চিকিৎসালয়

## চাইনা টাউন
মাকুম অঞ্চলটোত এসময়ত ১৮৩০ৰ দশকত চীনৰ পৰা অহা বহু লোকে বাস কৰিছিল। ১৯৬২ চনত চীন আৰু ভাৰতৰ যুদ্ধৰ সময়ত এই চাইনা টাউন বন্ধ কৰি দিয়া হয়। বৰ্তমান এই চাইনা টাউন (বৰ্তমানৰ চীনাপট্টি) ত স্থানীয় লোকে বসবাস কৰে যদিও বহুতো চীনা আৰ্হিৰ ঘৰ দেখিবলৈ পোৱা যায়। এই চীনা লোকসকলৰ অতীত আৰু বৰ্তমানক লৈ অসমীয়া লেখিকা ৰীতা চৌধুৰীয়ে 'মাকাম' নামৰ এখন গ্ৰন্থ ৰচনা কৰিছে। মাকুমৰ পুৰণি আৰক্ষী থানা খন চীনা সকলৰ এসময়ত ক্লাব ঘৰ আছিল  আৰু বৰ্তমানৰ মাকুমৰ হিন্দী স্কুলখন এসময়ত চীনা সকলৰ স্কুল আছিল।

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:তিনিচুকীয়া জিলা
৮৬ সংখ্যক অস্কাৰ বঁটা বিজয়ীৰ তালিকা

২০১৪ চনৰ ১৬ জানুৱাৰীত একাডেমীৰ সভাপতি 'Cheryl Boone Isaacs' এ কেলিফৰ্ণিয়াত ৮৬ সংখ্যক অস্কাৰ বঁটাৰ মনোনয়ন লাভ কৰা সকলৰ নাম ঘোষণা কৰে। *American Hustle* আৰু 'গ্ৰেভিটী য়ে প্ৰায়ভাগ মনোনয়ন লাভ কৰে। 

তলৰ তালিকাত প্ৰতিটো বিভাগতে মনোনয়ন লাভ কৰা ছবি আৰু ব্যক্তিৰ লগতে বিজেতাসকলৰ নাম গাঢ় আখৰেৰে উল্লেখ কৰা হৈছে। 

## তথ্যসূত্ৰ

## বাহ্যিক সংযোগ

;Official websites
* http://www.oscar.com/ Academy Awards Official website
* http://www.oscars.org/ The Academy of Motion Picture Arts and Sciences Official website

;News resources
* http://www.bbc.com/news/entertainment-arts-25626764 86th Academy Awards *BBC News*
* http://www.theguardian.com/film/oscars-2014 Oscars 2014 *The Guardian*

;Other resources
* http://www.imdb.com/event/ev0000003/2014|The 86th Annual Academy Awards at *Internet Movie Database|IMDb*
* http://inogolo.com/guides/86th+oscars  Pronunciation Guide to the 86th Academy Award Nominees

শ্ৰেণী:চলচ্চিত্ৰৰ বঁটা
শংকৰদেৱ শিশু নিকেতন, ৰঙিয়া

**শংকৰদেৱ শিশু নিকেতন, ৰঙিয়া** কামৰূপ জিলাৰ অন্তৰ্গত ৰঙিয়া মহকুমাৰ ৰঙিয়া চহৰত অৱস্থিত এখন অসমীয়া মাধ্যমৰ বিদ্যালয়। ১৯৮৭ চনৰ ২২ ফেব্ৰুৱাৰী তাৰিখে ৰঙিয়া চহৰত সৰ্বাংগীণ শিক্ষাৰ উদ্দেশ্য আগত লৈ স্থাপিত এই বিদ্যালয়খন অখিল ভাৰতীয় শিক্ষানুষ্ঠান বিদ্যা ভাৰতীৰ অন্তৰ্গত আৰু শিশু শিক্ষা সমিতি, অসমৰ দ্বাৰা পৰিচালিত। প্ৰধান শিক্ষক শ্ৰী দিলীপ কুমাৰ লহকৰেৰে সৈতে প্ৰায় অৰ্ধশতাধিক শিক্ষক আৰু সহস্ৰাধিক ছাত্ৰছাত্ৰী আছে। বিদ্যালয়খনত পাঠ্যপুথিৰ শিক্ষাৰ উপৰিও কম্পিউটাৰ শিক্ষা, সংগীত, শাৰীৰিক শিক্ষা, নীতিশিক্ষা, ইংৰাজী কথন শিক্ষা আদি পাঠ্যক্ৰমৰো সুবিধা আছে।
## তথ্যসূত্ৰ

শ্ৰেণী:শংকৰদেৱ শিশু/বিদ্যা নিকেতন
পাভৈ অভয়াৰণ্য

**পাভৈ অভয়াৰণ্য** লক্ষীমপুৰ জিলাত অবস্থিত এখন অভয়াৰণ্য। ইয়াৰ মাটিকালি ৪৯ বৰ্গ কি.মি.। ই ঘাঁহনি, দলনি, পিতনি, বেতনি আৰু মিশ্ৰ চিৰসেউজ অৰণ্যশ্ৰেণীৰ দ্বাৰা গঠিত। বনৰীয়া ম'হ, হলৌ‌ বান্দৰ‌ 
আৰু হাতীৰ বাবে এই অভয়াৰণ্য বিখ্যাত।

## তথ্যসূত্ৰ

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
জাৰী

**জাৰী** মুছলমানসকলৰ এবিধ শোক-গাথা। কৰুণ ৰসাত্মক এই গীতত হাছান-হুছেনৰ কাৰবালাত ঘটা কৰুণ কাহিনী বৰ্ণিত হয়। জাৰী শব্দ অৰ্থ শোক কৰা,বেজাৰ কৰা নাইবা কন্দা। সাধাৰণতে মহৰমৰ সময়ত নৃত্য সমদলৰে এই গীত গোৱা হয় যদিও জাৰী গীত গোৱাৰ নিৰ্দিষ্ট বাধা নিষেধ নাই। আজান ফকীৰক জাৰী গীতৰ ৰচক বুলি কোবা হয় যদিও আজান ফকীৰ অসমলৈ অহাৰ আগতো অসমত জাৰী গীতৰ প্ৰচলন আছিল বুলি কোনো কোনো বুৰঞ্জীবিদে দাবী কৰে। কৰুণ কাহিনী আৰু শোকাত্মক আৱেদন জাৰী গীতৰ লক্ষণীয় বিশেষত্ব। অসমীয়া দেহ বিচাৰ আৰু লোকগীতৰ লগত সাদৃশ্য থকা জাৰী গীতৰ নৃত্য ধীৰ-স্থিৰ আৰু গহীন। এই গীত গালে বৰষুণ হয় বুলি কোনো কোনো মুছলমান লোকৰ মাজত বিশ্বাস প্ৰচলিত।

## আৰু চাওক
* জিকিৰ

## তথ্যসূত্ৰ

শ্ৰেণী:অসমৰ সংগীত
মৰাণহাট

**মৰাণহাট** (IPA: ˈmɔːrænˌhɑːt)() অসমৰ শিৱসাগৰ জিলাত অৱস্থিত এখন সৰু নগৰ৷ ইয়াত বাস কৰা মৰাণ গোষ্ঠীৰ লোকৰ বাবে এই অঞ্চলটোৰ এই নাম হয়৷
## ভৌগোলিক বিৱৰণ
মৰাণহাট শিৱসাগৰ আৰু ডিব্ৰুগড় জিলাৰ সীমামূৰীয়া নগৰ। ডিব্ৰুগড় জিলাৰ মৰাণ লোকপিয়ল নগৰ আৰু শিৱসাগৰ জিলাৰ মৰাণহাট পৌৰনগৰক ৩৭ নং ৰাষ্ট্ৰীয় ঘাইপথে বিভাজন কৰিছে।
## জনসংখ্যা
২০০১ চনৰ লোকপিয়ল অনুসৰি মৰাণহাটৰ জনসংখ্যা ৫৭৭৯ জন। ইয়াৰে পুৰুষ ৫৫% আৰু মহিলা ৪৫%। ৰাষ্ট্ৰীয় সাক্ষৰতাৰ হাৰ ৫৯.৫%ৰ তুলনাত নগৰখনৰ গড় সাক্ষৰতাৰ হাৰ ৭৮%। ৮০% পুৰুষ আৰু ৭৭% মহিলা সাক্ষৰ। মৰাণহাটৰ ১১% জনসংখ্যা ৬ বছৰৰ তলৰ। 
## শিক্ষা
নগৰখনত বহুকেইখন অসমীয়া মাধ্যম তথা ইংৰাজী আৰু হিন্দী মাধ্যমৰ বিদ্যালয় আছে।
বিদ্যালয়-
*চে'ইণ্ট যোচেফ হাইস্কুল
*মৰাণ উঃমাঃ বিদ্যালয়
*চে'ইণ্ট এণ্ড্ৰিউজ হাইস্কুল
*মৰাণ ছোৱালী উচ্চ বিদ্যালয়
*নেহৰু হিন্দী বিদ্যালয়

মহাবিদ্যালয়
*মৰাণ মহাবিদ্যালয়
*মৰাণ মহিলা মহাবিদ্যালয় 
## যাতায়ত ব্যৱস্থা
মৰাণহাট অসমৰ প্ৰধান প্ৰধান ঠাইবোৰৰ সৈতে চৰকাৰী আৰু বেচৰকাৰী বাচেৰে সু-সংযোজিত হৈ আছে। সমীপবৰ্তী ৰেলষ্টেচনটো হ'ল মৰাণহাট। এই ষ্টেচনত ৰাজধানী, যশৱন্তুপুৰ এক্সপ্ৰেছ আৰু ৰঙিয়া-ডিব্ৰুগড় এক্সপ্ৰেছ ৰয়। আটাইতকৈ ওচৰত থকা বিমানবন্দৰটো মোহনবাৰী বিমানবন্দৰ। নগৰখনৰ পৰা ইয়ালৈ দূৰত্ব ৪০ কিঃমিঃ।

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:শিৱসাগৰ জিলা
গোলাঘাট চৰকাৰী বেজবৰুৱা উচ্চতৰ মাধ্যমিক বিদ্যালয়

**গোলাঘাট চৰকাৰী বেজবৰুৱা উচ্চতৰ মাধ্যমিক বিদ্যালয়** () গোলাঘাটৰ এখন উচ্চতৰ মাধ্যমিক বিদ্যালয়। ইয়াক ১৮৮৬ চনত ব্ৰিটিছ চৰকাৰে স্থাপন কৰিছিল।
শ্ৰেণী:অসমৰ বিদ্যালয়সমূহ
ৰাজীৱ গান্ধী হত্যাকাণ্ড

[thumb|right|240px|[:en:Sriperumbudur|শ্ৰীপেৰুম্বুদূৰ ৰাজীব গান্ধী স্মৃতিফলক; ঠিক এই ঠাইখিনিতে নিহত হৈছিল ৰাজীৱ।]]

ভাৰতৰ সপ্তম প্ৰধানমন্ত্ৰী ৰাজীৱ গান্ধীক ১৯৯১ ইং চনৰ ২১ মে তৰিখে দক্ষিণ ভাৰতৰ তামিলনাডুৰ ৰাজধানী চেন্নাইৰ পৰা প্ৰায় ৩০ কি:মি: নিলগৰ এখন গাঁৱত শ্ৰীপেৰুম্বুদূৰ লোকসভা সমষ্টিৰ কংগ্ৰেচ প্ৰাৰ্থীৰ হৈ ভাগ লোৱা এখন নিৰ্বাচনী প্ৰচাৰ সভাত এক আত্মঘাতী বোমা আক্ৰমণৰ দ্বাৰা হত্যা কৰা হয়। ভৰতৰ ইতিহাসত এই ঘটনাক **ৰাজীৱ গান্ধী হত্যাকাণ্ড** হিচাপে জনা যায়। উক্ত আক্ৰমণত ৰাজীৱ গান্ধীৰ বাহিৰেও অন্য চৈধ্য জন লোক নিহত হয়।
তেনমোঝি ৰাজাৰত্নম ওৰফে ধনু নামৰ  এল টি টি ই ৰ মহিলা সদস্য এগৰাকীয়ে আত্মঘাতী আক্ৰমণৰ জৰিয়তে ৰাজীৱ গান্ধীক হত্য্য কৰে।উল্লেখ্য যে সেই সময়তে ভাৰতীয় শান্তি ৰক্ষা বাহিনীক শ্ৰীলংকাৰ গৃহযুদ্ধৰ পৰা বিতাৰিত কৰিছিল।
দুটা তদন্ত আয়োগে তদন্ত কৰি পিছলৈ এই হত্যাকণ্ডৰ তত্ব উদঘাটন কৰে আৰু  এই হত্যাকাণ্ড এখন জাতীয় চৰকাৰৰ পতনৰ কাৰণ হৈ পৰে।

## হত্যা
ৰাজীৱ গান্ধীয়ে পৰৱৰ্তী লোকসভা নিৰ্বাচনৰ প্ৰচাৰৰ বাবে দক্ষিণ ভাৰতলৈ গৈছিল। বিশাখাপট্টনামত সফলতাৰে নিৰ্বাচনী প্ৰচাৰত অংশ লোৱাৰ পিছত তেওঁৰ লক্ষ্য আছিল তামিলনাডুৰ শ্ৰীপেৰুম্বুদূৰ। মাদ্ৰাজত( এতিয়া চেন্নাই) উপস্থিত হোৱাৰ দুঘন্টা পিছত তেওঁ বগা এম্বেচাদৰ কাৰৰ কনভয় এটাৰ সৈতে শ্ৰীপেৰুম্বুদূৰলৈ ৰাওনা হৈছিল। যোৱা পথত নিৰ্বাচনী প্ৰচাৰ থলী কিছুমানত কনভয়টো ৰৈ ৰৈ গৈছিল। তেওঁৰ গাড়ীত এজন বিদেশী সাংবাদিকো গৈছিল যিয়ে তেওঁৰ যাত্ৰা পথত এক সাক্ষৎকাৰ গ্ৰহণ কৰিছিল। সভাথলীত উপস্থিত হৈ, গাড়ীৰ পৰা নামি মঞ্চ অভিমুখে খোজকাঢ়ি আগবাঢ়িছিল। আৰু ইয়াতে শুভকাংশী, কংগ্ৰেছ কৰ্মী, স্কুলীয়া ছাত্ৰ-ছাত্ৰীয়ে মালাৰে তেওঁক সম্বৰ্দ্ধনা জনাইছিল। এই সভাখন নিশা হৈছিল আৰু প্ৰায় ১০ বাজি ২১ মিনিটত হত্যাকাৰী ধনুয়ে গান্ধীক সম্ভাষণ জনাবলৈ আগবাঢ়ি আহে আৰু গান্ধীৰ চৰণ চুবলৈ হালি যায় আৰু কাপোৰৰ তলত কঁকালত বান্ধি অহা আৰ ডি এক্স ভৰ্তি বেল্টডাল সক্ৰিয় কৰি দিয়ে। এই বিষ্ফোৰণত হত্যাকাৰী ধনু আৰ গান্ধীৰ উপৰিও অন্য ১৪ জন লোক নিহত হয়। এই হত্যাকাণ্ডৰ দৃশ্যটো এজন স্থানীয় ফটোগ্ৰাফাৰৰ কেমেৰাই ধৰি ৰাখে। কেমেৰা আৰু ফিল্মখন সেই স্থানত পোৱা গৈছিল যদিও ফটোগ্ৰাফাৰজন নিহত হৈছিল।

শ্ৰেণী:অপৰাধ
শ্ৰেণী:স্বাধীনোত্তৰ ভাৰত
ঢেকীয়াজুলি

**ঢেকীয়াজুলি** (IPA:ˈdeɪkɪəˌdʒʊəlɪ)()অসমৰ শোণিতপুৰ জিলাত অৱস্থিত এটা অঞ্চল। 
## ইতিহাস
শ্বহীদ নগৰী, 

১৯৪২ চনৰ ২০ চেপ্তেম্বৰ তাৰিখে ইয়াতেই ভাৰতৰ স্বাধীনতা আন্দোলনৰ সময়ত ১৩ গৰাকী শ্বহীদে ব্ৰিটিছ চৰকাৰৰ বন্দুকৰ গুলীত আত্ম বলিদান দিছিল। 

## ভৌগোলিক বিৱৰণ
ঢেকীয়াজুলি ভৌগোলিকভাৱে ত অৱস্থিত। এই অঞ্চলৰ সাগৰৰ পৰা গড় উচ্চতা ১০০ মিটাৰ (৩২৮ ফুট)। এই অঞ্চলটোৰ এশে পাশে ভালেসংখ্যক চাহ বাগিচা আছে। তদুপৰি এই অঞ্চলটো ওৰাং ৰাষ্ট্ৰীয় উদ্যানৰ সমীপৱৰ্ত্তী। 
## আন্তঃগাঁথনি
২০১১ চনৰ লোকপিয়ল অনুসৰি, ঢেকীয়াজুলিৰ মুঠ জনসংখ্যা ১৯,৭৪৩ জন।  ইয়াৰে ৫৩% পুৰুষ আৰু ৪৭% মহিলা। ঢেকীয়াজুলিৰ গড় সাক্ষৰতাৰ হাৰ ৭৪%। ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ৫৯.৫% আৰু ৬৯%। ঢেকীয়াজুলিৰ জনসংখ্যাৰ ১০% ছয় বছৰ বয়সৰ অনুৰ্ধৰ। 
## যাতায়ত ব্যৱস্থা
ঢেকীয়াজুলি অঞ্চলটো ১৫ নং ৰাষ্ট্ৰীয় ঘাইপথৰ দুয়োপাৰে অৱস্থিত হোৱা বাবে অঞ্চলটোলৈ যাতায়তৰ ব্যৱস্থা অতি সুচল। ইয়াত অসম ৰাজ্যিক পৰিবহণ নিগমৰ অন্তৰ্গত এটা বাছ আস্থান হোৱাৰ উপৰিও এটা বেচৰকাৰী বাছ আস্থান আছে। ইয়াৰ লগতে ৰেলপথেৰেও এই অঞ্চলতোলৈ যাতায়তৰ ব্যৱস্থা সুগম। 

ঢেকীয়াজুলিত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

বিদ্যালয়-
* ঢেকীয়াজুলি উচ্চ মাধ্যমিক বিদ্যালয়
* শংকৰদেব শিশু/বিদ্যা নিকেতন। 
* ব্ৰহ্মপুত্ৰ পাব্লিক বিদ্যালয়। 
* নাৰেংকাতি উচ্চতৰ মাধ্যমিক বিদ্যালয়।
* চিৰাজুলি উচ্চতৰ মাধ্যমিক বিদ্যালয়।
কনিষ্ঠ মহাবিদ্যালয় ::

লক্ষীণাথ বেজবৰুৱা একাদেমি। 

মহাবিদ্যালয়-
* লোকনায়ক অমিয় কুমাৰ দাস মহাবিদ্যালয়
অন্যান্য-

•

## ৰাজনীতি
ঢেকীয়াজুলি তেজপুৰ (লোকসভা সমষ্টি)ৰ অন্তৰ্ভুক্ত। 

## উল্লেখযোগ্য ঠাই== ইস্কন মন্দিৰ
গুপ্তেশ্বৰ বা শিঙৰি শিৱ মন্দিৰ

## উল্লেখযোগ্য ব্যক্তি
*লোকনায়ক অমিয় কুমাৰ দাস
* পুষ্পলতা দাস, স্বাধীনতা সংগ্ৰামী
* অশোক সিংহল, বিধায়ক আৰু অসম চৰকাৰৰ মন্ত্ৰী
*নাৰায়ণ বৰা, সভাপতি, ঢেকিয়াজুলি নাগৰিক মঞ্চ
*ৰমেশ চন্দ্ৰ বৰা, অৱসৰপ্ৰাপ্ত শিক্ষক , বিশিষ্ট সাংবাদিক 
*ললিত বৰুৱা, সাহিত্যিক পেঞ্চনাৰ, শোণিতপুৰ জিলা সাহিত্য সভাৰ প্ৰাক্তন সভাপতি
*প্ৰদীপ কুমাৰ নাথ, শোণিতপুৰ জিলা সাহিত্য সভাৰ প্ৰাক্তন সভাপতি
*ধ্ৰুৱ ভূষণ মহন্ত, সভাপতি, ঢেকিয়াজুলি শাখা সাহিত্য সভা
*ড° হৰি প্ৰসাদ বৰুৱা, সম্পাদক,ঢেকিয়াজুলি শাখা সাহিত্য সভা
*কাজল বৰা, সমাজ সেৱক
*মহেন্দ্ৰ কুমাৰ মহেশ্বৰী, বিশিষ্ট ব্যৱসায়ী
*মহাবীৰ চেঠীয়া, সম্পাদক, মাৰোৱাৰী পঞ্চায়ত
*ৰাতুল কুমাৰ নাথ, ৰাজনীতিক 
*দেৱীচৰণ নেওগ, সমাজসেৱক 
*পংকজ কুমাৰ নাথ, বিশিষ্ট সাংবাদিক

## তথ্যসূত্ৰ

শ্ৰেণী:অসমৰ নগৰ-মহানগৰ
মাইবং

**মাইবং** (IPA: ˌmɑɪˈbɒŋg) () অসমৰ ডিমা হাছাও জিলাৰ অন্তৰ্ভুক্ত এখন ঠাই৷ মাইবঙৰ নামটো ডিমাছা ভাষাৰ দুটা শব্দ 'MAI' আৰু 'BANG' মিলি হোৱা বুলি জনা যায়, যাৰ অৰ্থ হ'ল 'যথেষ্ট খাদ্য' (Mai ৰ অৰ্থ খাদ্য আৰু 'Bang' ৰ অৰ্থ যথেষ্ট) ৷

## ইতিহাস
মাইবং ১৬ আৰু ১৮ শতিকাত ডিমাচা ৰাজত্বৰ সময়ত ৰাজধানী আছিল বুলি জনা যায়৷ এই সময়ৰ বিভিন্ন ধ্বংসাৱশেষ এতিয়াও মাইবঙৰ বিভিন্ন অঞ্চলত দেখিবলৈ পোৱা যায়৷
## ভৌগোলিক বিৱৰণ
মাইবং ভৌগোলিকভাৱে  ত অৱস্থিত৷ এই অঞ্চলৰ সাগৰৰ পৰা গড় উচ্চতা ৩৫৫ মিটাৰ (১১৬৪ ফুট)৷  

মাইবং চহৰখন মাহুৰ নৈৰ পাৰত এটা পৰ্বতীয়া অঞ্চলত অৱস্থিত৷ এই টাউনখন প্ৰায় দহ বৰ্গ কিলোমিটাৰ জুৰি বিস্তৃত হৈ আছে৷  

## আন্ত:গাঁথনি
২০১১ চনৰ লোকপিয়ল অনুসৰি, মাইবঙৰ মুঠ জনসংখ্যা ৭৭৩৮ জন৷ মাইবঙৰ গড় সাক্ষৰতাৰ হাৰ ৭২% ৷ ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল  ৪৩% আৰু ১৯% ৷

## যাতায়ত ব্যৱস্থা
## ৰেলপথ

## শিক্ষা
মাইবঙত ভালসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল-

**বিদ্যালয়**-
* মাইবং উচ্চতৰ মাধ্যমিক বিদ্যালয়
* এভাৰ গ্ৰীণ উচ্চ মাধ্যমিক বিদ্যালয়
* প্ৰণবানন্দ বিদ্যা মন্দিৰ উচ্চ মাধ্যমিক বিদ্যালয়
* মাইবং উচ্চ মাধ্যমিক বিদ্যালয়
* চেইণ্ট জেভিয়াৰছ স্কুল
* কালাচান্দ উচ্চ মাধ্যমিক বিদ্যালয়
* নেৰিং হিন্দী একাডেমী
* চেইঞ্জা ভেলী বিদ্যালয়
* মাইবং চৰকাৰী উচ্চ মাধ্যমিক বিদ্যালয়
**মহাবিদ্যালয়**-
* মাইবং মহাবিদ্যালয়

## ৰাজনীতি
## উল্লেখযোগ্য ঠাই
*ৰাসবাৰী: কচাৰী ৰাজত্বৰ ধ্বংসাৱশেষ পোৱা যায় 
*এক পথ্থৰ ঘৰ: পৌৰাণিক মন্দিৰ 
*মাইবং  জলপ্ৰপাত 
## উল্লেখযোগ্য ব্যক্তি
## তথ্যসূত্ৰ


## বাহ্যিক সংযোগ

শ্ৰেণী:অসমৰ নগৰ-মহানগৰ
শ্ৰেণী:ডিমা হাছাও জিলা
দিছপুৰ

**দিছপুৰ** ,() অসমৰ কামৰূপ মহানগৰ জিলাত অৱস্থিত বৃহত্তৰ গুৱাহাটী মহানগৰৰ অন্তৰ্গত এটা নগৰাঞ্চল। ১৯৭৩ চনৰ পৰাই এই অঞ্চলটো অসমৰ ৰাজধানী হিচাপে পৰিগণিত হৈ আহিছে। অসম সচিবালয় আৰু অন্যান্য গুৰুত্বপূৰ্ণ চৰকাৰী কাৰ্য্যালয়সমূহ এই অঞ্চলত অৱস্থিত। 

## ইতিহাস
মেঘালয় গঠন হোৱাৰ পিছত ১৯৭৩ চনত অসমৰ ৰাজধানী শ্বিলঙৰ পৰা দিছপুৰলৈ স্থানান্তৰিত কৰা হয়। 

## স্বাস্থ্য সেৱা
দিছপুৰত বহুতো চিকিৎসালয় তথা স্বাস্থ্য প্ৰতিষ্ঠান আছে। সেইবোৰৰ ভিতৰত জি. এন. আৰ. চি. হস্পিটেল, ডাউনটাউন হস্পিটেল, দিছপুৰ হস্পিটেল, দিছপুৰ পলিক্লিনিক এণ্ড নাৰ্ছিং হোম, জি. এন. আৰ. চি. আউটপেইচেন্ট ক্লিনিক আৰু ৰাজধানী ৰাজ্যিক চিকিৎসালয়  উল্লেখযোগ্য।

## যাতায়ত ব্যৱস্থা
অসম ট্ৰাংক ৰোড আৰু জি এছ ৰোড দিছপুৰৰ মাজেৰে পাৰ হৈ গৈছে। 

## শিক্ষা
দিছপুৰত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

;বিদ্যালয়:
* দিছপুৰ উচ্চ মাধ্যমিক বিদ্যালয়
* গোপাল বড়ো উচ্চতৰ মাধ্যমিক বিদ্যালয়
* শ্ৰীমন্ত শংকৰ একডেমী
;মহাবিদ্যালয়:
* দিছপুৰ আইন মহাবিদ্যালয়
* দিশপুৰ মহাবিদ্যালয়

দিছপুৰ মহাবিদ্যালয় ১৯৭৮ চনত স্থাপিত কৰা হয় আনহাতে দিছপুৰ আইন মহাবিদ্যালয় ১৯৯৩ চনত প্ৰতিষ্ঠা হয়।

## ৰাজনীতি
দিছপুৰ গুৱাহাটী (লোকসভা সমষ্টি)ৰ অন্তৰ্ভুক্ত। 

## পৰ্যটনৰ স্থান
*শিল্পগ্ৰাম- থলুৱা লোককৃষ্টিৰ কেন্দ্ৰ 
*বশিষ্ঠাশ্ৰম দেৱালয়-শিৱ মন্দিৰ 
*শ্ৰীমন্ত শংকৰদেৱ কলাক্ষেত্ৰ- অসমৰ জাতীয় কলা-কৃষ্টিৰ সংগ্ৰহালয়

## গুৰুত্বপূৰ্ণ কাৰ্য্যালয়
* জনতা ভৱন (অসম সচিবালয়)
* অসম বিধানসভা ভৱন
* তথ্য আৰু জনসংযোগ সঞ্চালকালয়
* State Emergency Operations Centre
* নাবাৰ্ড - Assam Regional Office
* গুৱাহাটী চাহ নিলাম কেন্দ্ৰ
* নেডফি 
* ক্ৰীড়া আৰু যুৱ কল্যাণ সঞ্চালকালয় 
* হাউচফেড কমপ্লেক্স
* ভাৰতীয় ষ্টেট বেংক - স্থানীয় মুখ্য কাৰ্য্যালয়, উত্তৰ-পূব মণ্ডল

## তথ্যসূত্ৰ

## বাহ্যিক সংযোগ

* 
* Dispur News Headlines 
* About Dispur 

শ্ৰেণী:অসমৰ নগৰ-মহানগৰ
টিহু

**টিহু** (Pron:ˈtɪhuː) () অসমৰ নলবাৰী জিলা ত অৱস্থিত এখন ঠাই। 

## ইতিহাস
টিহুৰ পুৰণি নাম 'দিহু' ('Dihu') আছিল বুলি জনা যায়। 'দিহু' প্ৰকৃততে এটা বড়ো ভাষাৰ শব্দ। কলাগুৰু বিষ্ণুপ্ৰসাদ ৰাভাৰ মত অনুসৰি , 'DI'ৰ অৰ্থ পানী আৰু 'HU' মানে 'সোঁত'। এই নামটো টিহুৰ কাষেৰে বৈ যোৱা 'দিহু' নামৰ নৈখনৰ পৰা অহা বুলি জনা যায়। কালক্ৰমত এই নৈখনৰ নাম 'টিহু' হৈ পৰে। 
## ভৌগোলিক বিৱৰণ
 টিহু নগৰ নলবাৰী জিলাৰ অন্তৰ্গত দ্বিতীয় পুৰনি নগৰ। 

## আন্তঃগাঁথনি
২০১১ চনৰ লোকপিয়ল অনুসৰি, টিহুৰ মুঠ জনসংখ্যা ৪৩০১ জন।  ইয়াৰে ৫৩% পুৰুষ আৰু ৪৭% মহিলা। টিহুৰ গড় সাক্ষৰতাৰ হাৰ ৭৯%। ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ৮২% আৰু ৭৫%। টিহুৰ জনসংখ্যাৰ ১০% ছয় বছৰ বয়সৰ অনুৰ্ধৰ। 

## যাতায়ত ব্যৱস্থা

টিহু অঞ্চলটো ৰে'ল আৰু পথেৰে অন্য অংশৰ সৈতে সংযোজিত হৈ আছে। এই টাউনখন গুৱাহাটীৰ পৰা ১০০ কি মি দুৰত্বত অৱস্থিত। জিলাৰ সদৰ ঠাই নলবাৰীৰ পৰা টিহুৰ দুৰত্ব প্ৰায় ২৫ কিমি। 

টিহুৰ ৰে'লৱে ষ্টেচনটো টাউনৰ দক্ষিণ দিশত অৱস্থিত।

## শিক্ষা
টিহু নগৰক নামনি অসমৰ এখন উল্লেখযোগ্য শৈক্ষিক নগৰ বুলিও কোৱা হয়। ইয়াত ভালেসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

বিদ্যালয়-
* টিহু উচ্চ মাধ্যমিক বিদ্যালয়
* টিহু বালিকা উচ্চ মাধ্যমিক বিদ্যালয়
* বিবেকানন্দ বিদ্যা নিকেতন
* জাতীয় বিদ্যালয়
* শংকৰদেৱ শিশু নিকেতন
* এঞ্জেল একাদ্যেমী
* মহৰ্ষি বিদ্যা মন্দিৰ 

মহাবিদ্যালয়-
* টিহু মহাবিদ্যালয়
* সৰ্বেস্বৰ দাস মহাবিদ্যালয়
* আৰ্য্যভট্ট একাডেমী

## ৰাজনীতি
টিহু নগৰ ৪২নং পাটাছাৰকুছি বিধানসভা সমষ্টিৰ অন্তৰ্গত। 

## উল্লেখযোগ্য ঠাই
* মনসা মন্দিৰ
* টিহু ৰাস মন্দিৰ
* মাখিবাহা গাওঁ
* হাৰিভাংগা গাওঁ

## উল্লেখযোগ্য ব্যক্তি
টিহু অঞ্চলৰ কেইজনমান উল্লেখযোগ্য ব্যক্তি নাম তলত উল্লেখ কৰা হ'ল
* কালীচৰণ ডেকা
* উদয় কলিতা

## আলোকচিত্ৰৰ ভঁৰাল

File:Post office tihu.jpg|টিহু ডাকঘৰ
File:Tihu FRU.jpg|টিহু ৰেফাৰেল ইউনিট
File:Durga puja at tihu 2012.jpg| টিহুৰ দুৰ্গাপূজাৰ মণ্ডপ, ২০১২
File:Tihu control room.jpg|টিহু ইলেক্ট্ৰিকেল কণ্ট্ৰল ৰুম 
File:Tihu railway station plateform.jpg| টিহু ৰে'লৱে ষ্টেচন 
File:Tihu jain mandir.jpg | টিহুৰ জৈন মন্দিৰ 
File:Ne food park tihu 2.jpg |টিহুৰ এন ই ফুড পাৰ্ক 
File:Kalicharan KSK, Tihu.JPG|টিহুৰ কালিচৰণ পাৰ্ক 
File:Durga Puja 2012, Tihu.JPG|টিহুৰ দুৰ্গা পূজা, ২০১২
File:Ravan Daahon, Tihu.JPG|টিহুৰ ৰাৱণ দাহন 
File:Tihu Hari Mandir.JPG|টিহুৰ হৰি মন্দিৰ 
tihu railway stason. Jpg

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:নলবাৰী জিলা
বীৰেন সিংহ

**বীৰেন সিংহ** অসমৰ এগৰাকী প্ৰসিদ্ধ চিত্ৰশিল্পী, ভাস্কৰ্য্যশিল্পী তথা চিত্ৰ পৰিচালক৷

## প্ৰাৰম্ভিক জীৱন
বীৰেন সিংহৰ জন্ম হয় ১৯৫১ চনৰ ১৩ এপ্ৰিলত অবিভক্ত কামৰূপ জিলাৰ ছয়গাঁৱত৷ তেওঁৰ পিতৃয়ে শিলভঙা শ্ৰমিকৰূপে কাম কৰিছিল৷ আৰ্থিক অনাটনৰ বাবে পাঁচ বছৰ বয়সতে বীৰেন সিংহই উপাৰ্জনমুখী হ'ব লগাত পৰিছিল৷ ১৫ বছৰ বয়সত তেওঁ জীৱিকাৰ সন্ধানত গুৱাহাটীলৈ আহে৷ গুৱাহাটীত ৰিক্সা চলোৱা, চাইনবৰ্ড লিখাৰ পৰা আৰম্ভ কৰি বিভিন্ন কাম কৰি তেওঁ জীৱন নিৰ্বাহ কৰিব লগাত পৰে৷ 

১৯৭৮ চনত তেওঁ কাৰ্বি আংলং জিলালৈ যায়৷ ইয়াতে তেওঁৰ চিত্ৰশিল্পীৰূপে আত্মপ্ৰকাশ ঘটে৷
## অৱদান
### একক চিত্ৰ প্ৰদৰ্শনী
* ডিফু ক্লাব (১৯৮০)
* ডিফু চৰকাৰী মহাবিদ্যালয় (১৯৮৬)
* গুৱাহাটীৰ ৰাজ্যিক কলাবীথিকা (১৯৮০,১৯৮২,১৯৮৮)
* লিটল থিয়েটাৰ গেলাৰী, নতুন দিল্লী (১৯৮১)
* ত্ৰিবেণী আৰ্ট গেলাৰী, নতুন দিল্লী (১৯৮৮)
* একাডেমী অব ফাইন আৰ্টছ, কলকাতা (১৯৮২)
### সমূহীয়া চিত্ৰ প্ৰদৰ্শনী
* গুৱাহাটী আৰ্টিষ্ট গীল্ডৰ বাৰ্ষিক প্ৰদৰ্শনী
* কলকাতাৰ একাডেমী অৱ ফাইন আৰ্টছৰ বাৰ্ষিক প্ৰদৰ্শনীৰ সোণালী জয়ন্তী
* কলকাতা আৰু গুৱাহাটীৰ পূব মাণ্ডলিক সাংস্কৃতিক কেন্দ্ৰৰ দ্বাৰা আয়োজিত আছাম-বেংগল আৰ্ট এক্সপ'জিছন
* তেজপুৰত অনুষ্ঠিত উত্তৰ-পূব চিত্ৰ প্ৰদৰ্শনী
* নতুন দিল্লী আৰু কলকাতাত ভাৰতীয় বাণিজ্যিক মহাসংঘই আয়োজন কৰা ৰাষ্ট্ৰীয় পৰ্য্যায়ৰ চিত্ৰ আৰু ভাস্কৰ্য প্ৰদৰ্শনী
### কলা নিৰ্দেশনা
* কাৰ্বি চলচ্চিত্ৰ 'জিৰছং'
* ডিমাছা চলচ্চিত্ৰ 'দা আনট'ল্ড ষ্টৰী অৱ ব্লু হিলছ'
* অসমীয়া চলচ্চিত্ৰ 'পানী'
* ভালেসংখ্যক অসমীয়া ভ্ৰাম্যমাণ থিয়েটাৰ
## বঁটা আৰু সন্মান
* জাতীয় শিল্পী বঁটা (১৯৯৭)
* অসম সাহিত্য সভাৰ জয়ছিং হান্সে বঁটা (২০০০)
* প্ৰণৱ বৰুৱা শিল্পী বঁটা (২০০৯)
* অসম চৰকাৰৰ বিষ্ণুপ্ৰসাদ ৰাভা বঁটা (২০১০)
* অসম সাংস্কৃতিক মহাসভাৰ 'চিত্ৰভানু উপাধি' সন্মান (২০১১)
* কাৰ্বি আংলং স্বায়ত্ত্বশাসিত পৰিষদৰ চেমছন ছিং ইংতি বঁটা (২০১২)
## তথ্যসূত্ৰ

শ্ৰেণী:অসমৰ চিত্ৰশিল্পী
শ্ৰেণী:অসমৰ ব্যক্তি
অভয়াপুৰী

**অভয়াপুৰী** (IPA: ˌəbɑːjəˈpʊərɪ or ˌəbeɪjəˈpʊərɪ) () অসমৰ বঙাইগাঁও জিলাত অৱস্থিত এখন ঠাই৷ এই অঞ্চলটো গুৱাহাটীৰ পশ্চিমে ২০০ কিমি পশ্চিমে অৱস্থিত৷ 

## ইতিহাস
ঐতিহাসিক বিজনী ৰাজ্যৰ ৰাজধানী অভয়াপুৰী নগৰৰ পূবদিশত ডুমুৰীয়া নামৰ ঠাইখন আছিল বুলি জনা যায়৷ ৰজা বিজিত নাৰায়ণে ১৬৭১ চনত এই ৰাজধানী প্ৰতিষ্ঠা কৰিছিল৷ কিন্তু ১৮৯৭ চনৰ ভূমিকম্পত ই ধ্বংসপ্ৰাপ্ত হয় আৰু দেওঁহাটীলৈ ইয়াক স্থানান্তৰ কৰা হয়৷ ৰাজবংশৰ ৰাণী অভেয়াশ্বৰীৰ নামেৰে নগৰখনৰ নাম অভয়াপুৰী ৰখা হৈছিল৷

### ঐতিহাসিক বিজনী ৰাজ্যৰ ৰজাসকল
* বিজিত নাৰায়ণ (চন্দ্ৰ নাৰায়ন)
* জয় নাৰায়ণ 
* শিৱ নাৰায়ণ 
* বিজয় নাৰায়ণ
* মুকুন্দ নাৰায়ণ
* হৰিদেৱ নাৰায়ণ
* ইন্দ্ৰ নাৰায়ণ
* অমৃত নাৰায়ণ
* কুমুদ নাৰায়ণ
* যোগেন্দ্ৰ নাৰায়ণ 
* ভৈৰবেন্দ্ৰ নাৰায়ণ

## ভৌগোলিক বিৱৰণ
অভয়াপুৰী গুৱাহাটীৰ পৰা ২০০ কি: মি: আৰু জিলা সদৰ বঙাইগাঁৱৰ পৰা ২১ কি: মি: দূৰত্বত অৱস্থিত ৷ দেৱদাৰু গছেৰে পৰিবেষ্টিত বাবে ই দেৱদাৰু নগৰী বুলিও জনাজাত ৷ 

## আন্ত:গাঁথনি
২০১১ চনৰ লোকপিয়ল অনুসৰি, অভয়াপুৰীৰ মুঠ জনসংখ্যা ১৪,৬৭১  জন৷ ইয়াৰে ৫২% পুৰুষ আৰু ৪৮% মহিলা৷ অভয়াপুৰীৰ জনসংখ্যাৰ ১০% ছয় বছৰ বয়সৰ অনুৰ্ধৰ৷

## যাতায়ত ব্যৱস্থা
অভয়াপুৰী নগৰৰ পৰা ৭ কি: মি: দূৰত্বত ৩১ নং ৰাষ্ট্ৰীয় ঘাইপথ আৰু ৩১ (খ) নং ৰাষ্ট্ৰীয় ঘাইপথৰ সংযোগস্থল ৷ উত্তৰ পূব সীমান্ত ৰেলপথৰ নিউবঙাইগাওঁ কামাখ্যা শাখা ৰেলপথে (গোৱালপাৰা হৈ) অভয়াপুৰীক চুই গৈছে ৷ ২ নং ৰাজ্যিক ঘাইপথ নগৰখনৰ সোঁমাজেদি পাৰ হৈ গৈছে৷

## শিক্ষা
অভয়াপুৰীত ভালেসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল-
বিদ্যালয়-
* অভয়েশ্বৰী উচ্চতৰ মাধ্যমিক আৰু বহুমুখী বিদ্যালয়

* যোগেন্দ্ৰ নাৰায়ণ সোৱৰণী ছোৱালী উচ্চতৰ মাধ্যমিক বিদ্যালয় 

মহাবিদ্যালয়-
* অভয়াপুৰী মহাবিদ্যালয়

## ৰাজনীতি
অভয়াপুৰী বৰপেটা (লোকসভা সমষ্টি)ৰ অন্তৰ্ভুক্ত৷

## উল্লেখযোগ্য ঠাই
*ৰাম ৰজাৰ ঘৰ- মোগল ৰাজত্বৰ সৈতে আহোমৰ শৰাইঘাটৰ যুদ্ধৰ সময়ত ৰাজস্থানৰ অম্বাৰ ৰাজত্বৰ ৰামসিংহই খন্দোৱা পুখুৰী 
*লালমাটি-দুৰামাৰি গণেশ মন্দিৰ- ঐতিহাসিক মন্দিৰ  
*লুঙাই পাহাৰ শিৱমন্দিৰ

## উল্লেখযোগ্য ব্যক্তি
* ৰাণী অভয়েশ্বৰী

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:বঙাইগাঁও জিলা
টিম বাৰ্নাৰ্ছ লী

**ছাৰ টিমথী জন "টিম" বাৰ্ণাৰ্ছ-লী (Sir Timothy John "Tim" Berners-Lee)**,  (জন্ম ৮ জুন ১৯৫৫), বা "**TimBL**", এজন ব্ৰিটিছ কম্পিউটাৰ বিজ্ঞানী। ৱৰ্ল্ড ৱাইড ৱেবৰ উদ্ভাৱনৰ বাবে তেওঁ বিখ্যাত। এক তথ্য ব্যৱস্থাপনা প্ৰণালীৰ বাবে ১৯৮৯ চনত তেওঁ এটা প্ৰস্তাৱ দিছিল।সেইমতেই নৱেম্বৰৰ মাজভাগত এটা Hypertext Transfer Protocol (HTTP) ক্লায়েণ্ট আৰু চাৰ্ভাৰৰ মাজত তেওঁ ইণ্টাৰনেটৰ জৰিয়তে তথ্যৰ আদান-প্ৰদান কৰিবলৈ সমৰ্থ হয়।

বাৰ্ণাৰ্ছ-লীয়ে ৱেবৰ বিকাশক ওপৰত চকু ৰখা ৱৰ্ল্ড ৱাইড ৱেব কন্‌চৰ্টিয়ামৰ নিৰ্দেশকৰূপে কাৰ্যনিৰ্বাহ কৰি আছে। তেওঁ ৱৰ্ল্ড ৱাইড ৱেব ফাউণ্ডেচনৰো প্ৰতিষ্ঠাতা আৰু MIT-ৰ কম্পিউটাৰ চায়েঞ্চ আৰু আৰ্টিফিচিয়েল ইণ্টেলিজেঞ্চ লেবৰেটৰীৰ (CSAIL)ৰ প্ৰতিষ্ঠাপক আসনৰ অধিকাৰী। তেওঁ ৱেব চায়েঞ্চ ৰিছাৰ্চ ইনিচিয়েটিভ (WSRI)-ৰ নিৰ্দেশক, আৰু MIT Center for Collective Intelligence-ৰ উপদেষ্টা সমিতিৰ এজন সদস্য।

২০০৪ চনত বাৰ্ণাছ-লীক তেওঁৰ কৰ্মৰাজীৰ বাবে ৰাণী এলিজাবেথ দ্বিতীয়ই নাইটহুড সন্মান প্ৰদান কৰে। ২০০৯ চনৰ এপ্ৰিলত United States National Academy of Sciences-ৰ এজন বিদেশী সদস্যৰূপে তেওঁক মনোনীত কৰা হয়। ২০১২ চনৰ গ্ৰীষ্মকালীন অলিম্পিকৰ উদ্বোধনী অনুষ্ঠানত তেওঁক "ৱৰ্ল্ড ৱাইড ৱেবৰ উদ্ভাৱক"ৰূপে সন্মান জনোৱা হৈছিল। সেই অনুষ্ঠানত এটা পুৰণি NeXTকম্পিউটাৰৰ সৈতে তেওঁ নিজেই লণ্ডন অলিম্পিক ষ্টেডিয়ামত উপস্থিত আছিল। তেওঁ "This is for everyone" বুলি এটা টুইট কৰিছিল, যিটো আশী হাজাৰ দৰ্শকৰ আসনত লাগি থকা LCD লাইটৰ সহায়ত দৃশ্যমান কৰা হৈছিল। 

## তথ্যসূত্ৰ

## অতিৰিক্ত পঠন
* *Tim Berners-Lee and the Development of the World Wide Web (Unlocking the Secrets of Science),* Ann Gaines (Mitchell Lane Publishers, 2001) ISBN 1-58415-096-3
* *Tim Berners-Lee: Inventor of the World Wide Web (Ferguson's Career Biographies),* Melissa Stewart (Ferguson Publishing Company, 2001) ISBN 0-89434-367-X children's biography
* *Weaving the Web* Berners-Lee, Tim, with Fischetti, Mark (Harper Collins Publishers,1999) ISBN 0-06-251586-1(cloth) ISBN 0-06-251587-X(paper)
* *How the Web was Born: The Story of the World Wide Web* Robert Cailliau, James Gillies, R. Cailliau (Oxford University Press, 2000) ISBN 0-19-286207-3
* Tim Berners-Lee Gives the Web a New Definition 
* BBC2 Newsnight – Transcript of video interview of Berners-Lee on the read/write Web 
* Technology Review interview 

## বাহ্যিক সংযোগ

* 
* 

শ্ৰেণী:জীৱিত ব্যক্তি
শ্ৰেণী:কম্পিউটাৰ বিজ্ঞানী
শ্ৰেণী:যুক্তৰাজ্যৰ ব্যক্তি
লামডিং

**লামডিং** (Pron:/lʌmˈdɪŋ/)() অসমৰ নগাওঁ জিলাৰ অন্তৰ্ভুক্ত এখন ঠাই। ই উত্তৰ পূৰ্বাঞ্চলৰ আটাইতকৈ বৃহৎ ৰে'লৱে জংচন ৰূপে প্ৰখ্যাত। 
## ইতিহাস
লামডিং নামটোৰ উৎস ডিমাছা ভাষাৰ ' লামা' আৰু 'ডিং' শব্দ দুটা যাৰ অৰ্থ ক্ৰমান্বয়ে 'বাট' আৰু 'পোন'। গতিকে লামডিঙৰ সম্পূৰ্ণ অৰ্থ পোন আলিবাট। 'লামা' শব্দৰ পৰা অন্য এটা কাষৰীয়া ৰে'লৱে ষ্টেচনৰ 'লামাছাখং' ( Lamasakhong) ৰখা হৈছে, যাৰ অৰ্থ 'সৰু আলিবাটেৰে পূৰ্ণ উপত্যকা (valley of small paths)। 
## ভৌগোলিক বিৱৰণ

## আন্তঃগাঁথনি
২০১১ চনৰ লোকপিয়ল অনুসৰি, মুঠ জনসংখ্যা ৩১,৩৪৭ জন।  

## যাতায়ত ব্যৱস্থা
লামডিং উত্তৰ-পূব সীমান্ত ৰেলৱেৰ মুখ্য বিভাগ আৰু উত্তৰ পূৰ্বাঞ্চলৰ ভিতৰতে বৃহৎ ৰে'লৱে জংচন। এই জংচনটোৱে অসমক ত্ৰিপুৰাৰ সৈতে সংযোজিত কৰিছে। ইয়াটো লামডিং-বদৰপুৰ-শিলচৰ-আগৰতলা হৈ গৈছে। 

## শিক্ষা
লামডিঙত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

*বিদ্যালয় :
** ৰে'লৱে উচ্চতৰ মাধ্যমিক বিদ্যালয়
** ডনবস্কো হাইস্কুল 
** কেন্দ্ৰীয় বিদ্যালয়
** দক্ষিণ লামডিং বিদ্যা নিকেতন
** প্ৰণবানন্দ বিদ্যা মন্দিৰ
** দক্ষিণ লামডিং উচ্চ মাধ্যমিক বিদ্যালয়
** বীৰ কনকলতা প্ৰাথমিক বিদ্যালয়

মহাবিদ্যালয় :
** লামডিং মহাবিদ্যালয়

## ৰাজনীতি
লামডিং নগাঁও (লোকসভা সমষ্টি)ৰ অন্তৰ্ভুক্ত।

## উল্লেখযোগ্য ব্যক্তি
## তথ্যসূত্ৰ

শ্ৰেণী:অসমৰ নগৰ-মহানগৰ
সৰভোগ

**সৰভোগ** {IPA:ˈsə(r)ˌbɒg} () অসমৰ বৰপেটা জিলাত অৱস্থিত এখন ঠাই৷ এই অঞ্চলটো বেঁকী নৈৰ পাৰত অৱস্থিত৷

## ইতিহাস
সৰভোগৰ নামটো গাখীৰৰ প্ৰাচুৰ্যতাৰ পৰা অহা বুলি কোৱা হয়৷ এই অঞ্চলত স্থানীয়ভাৱে উৎপাদন কৰা গাখীৰ আৰু অন্যান্য দুগ্ধজাত সামগ্ৰীৰ বাবে অঞ্চলটো প্ৰখ্যাত৷ 
## ভৌগোলিক বিৱৰণ
ভৌগোলিকভাৱে সৰভোগ   ত অৱস্থিত৷   এই অঞ্চলৰ সাগৰৰ পৰা গড় উচ্চতা ৫০ মিটাৰ ৷
## আন্ত:গাঁথনি
২০১১ চনৰ লোকপিয়ল অনুসৰি, সৰভোগৰ মুঠ জনসংখ্যা ৭৫৫৩ জন৷ ইয়াৰে ৫১% পুৰুষ আৰু ৪৯% মহিলা৷ সৰভোগৰ গড় সাক্ষৰতাৰ হাৰ ৭৮% ৷ ইয়াৰ ভিতৰত পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৮৩% আৰু ৭২% ৷ সৰভোগৰ জনসংখ্যাৰ ১০% ছয় বছৰ বয়সৰ অনুৰ্ধৰ৷

## যাতায়ত ব্যৱস্থা
সৰভোগ  দাঁতিকাষৰীয়া অঞ্চলসমূহৰ সৈতে ৰে'লপথ আৰু আলিবাটেৰে সংযোজিত হৈ আছে৷ ইয়াৰ মাজেৰে পাৰ হৈ যোৱা ৩১ নং ৰাষ্ট্ৰীয় ঘাইপথে ইয়াক ভাৰতৰ অন্যন্য অংশ সমূহৰ সৈতে সংযোগ কৰিছে৷  
## শিক্ষা

## ৰাজনীতি
সৰভোগ কোকৰাঝাৰ (লোকসভা সমষ্টি)ৰ অন্তৰ্ভুক্ত৷.

## উল্লেখযোগ্য ঠাই
* মহাপ্ৰভু শ্ৰী শ্ৰী গৰখীয়া গোসাঁইৰ থান

## উল্লেখযোগ্য ব্যক্তি
১। স্বৰ্গীয় ঘনশ্যাম তালুকদাৰ, জননেতা/বৰনগৰ মহাবিদ্যালয়ৰ প্ৰতিষ্ঠাতা
২৷ সৰভোগ অঞ্চলৰ প্ৰতিষ্ঠিত শিক্ষাবিদ সকলৰ ভিতৰত হ'ল শিক্ষাবিদ কালীনাথ গোস্বামী,হৰমোহন নাথ,গৰ্গেশ্বৰ দাস,অশ্বিনী তালুকদাৰ,সত্যতিংকৰ ভট্টাচাৰ্য আদি মহান ব্যক্তি আৰু শিক্ষাবিদ সকল ৷

## তথ্যসূত্ৰ

শ্ৰেণী:অসমৰ নগৰ-মহানগৰ
আমগুৰি

**আমগুৰি** (IPA: æmˈgʊərɪ) () অসমৰ শিৱসাগৰ জিলাত অৱস্থিত এখন ঠাই। 
## ইতিহাস

## ভৌগোলিক বিৱৰণ
আমগুৰি অসম আৰু নাগালেণ্ড সীমান্তত অৱস্থিত। এই অঞ্চলৰ সাগৰৰ পৰা গড় উচ্চতা ৭৪ মিটাৰ ( ২৪২ ফুট)। এই টাউনখন জাঁজী নৈৰ পাৰত অৱস্থিত। 

## আন্ত:গাঁথনি
২০১১ চনৰ লোকপিয়ল অনুসৰি, আমগুৰিৰ মুঠ জনসংখ্যা ৮,০০২ গৰাকী। ইয়াৰে ৫৩% পুৰুষ আৰু ৪৭% মহিলা। আমগুৰিৰ জনসংখ্যাৰ ১০.২৭% ছয় বছৰ বয়সৰ অনুৰ্ধৰ। 

আমগুৰিৰ গড় সাক্ষৰতাৰ হাৰ ৯১.৭১%। ইয়াৰে পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৯৩.৮৬% আৰু ৮৯.২২%। 

## যাতায়ত ব্যৱস্থা
আমগুৰি নগৰৰ মাজেৰে ২ নং ৰাষ্ট্ৰীয় ঘাইপথ (নতুনকৈ নামাংকৃত) আৰু ইতিহাস প্ৰসিদ্ধ ধোদৰ আলি পাৰ হৈ গৈছে। স্বৰ্গদেউ গদাধৰ সিংহই নিৰ্মাণ কৰি থৈ যোৱা ধোদৰ আলি নগৰখনৰ অন্যতম প্ৰধান পথ। আমগুৰি ৰেল ষ্টেচন চহৰখনৰ মাজমজিয়াতে অৱস্থিত। ই উত্তৰ-পূব সীমান্ত ৰেলৱেৰ তিনিচুকীয়া সংমণ্ডলৰ অন্তৰ্ভুক্ত।
## শিক্ষা
আমগুৰিত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

**বিদ্যালয়**-
* আউনীআটীয় হেমচন্দ্ৰ দেৱ উচ্চতৰ মাধ্যমিক বিদ্যালয় (১০+২ স্তৰত কেৱল বিজ্ঞান আৰু বাণিজ্য বিভাগ আছে। বিখ্যাত আন্তৰষ্ট্ৰীয় বিজ্ঞানী ড: ক্ষীৰোদ গগৈ এই বিদ্যালয়ৰে প্ৰাক্তন ছাত্ৰ। )
* আমগুৰি বালিকা বিদ্যালয় 
* ডনবস্কো হাইস্কুল
* জ্ঞান-বিকাশ বিদ্যাপীঠ
* ৰামেশ্বৰ দত্ত উচ্চ মাধ্যমিক বিদ্যালয়
* জনতা উচ্চ মাধ্যমিক বিদ্যালয়

**মহাবিদ্যালয়**-
* আমগুৰি মহাবিদ্যালয়

**নিম্ন: মহাবিদ্যালয়**-
* অৰুণোদয় একাডেমী

## ৰাজনীতি
আমগুৰি যোৰহাট (লোকসভা সমষ্টি)ৰ অন্তৰ্ভুক্ত। চহৰখন ১০৩ নং আমগুৰি বিধান সভা সমষ্টিৰ অন্তৰ্গত।

## তথ্যসূত্ৰ

শ্ৰেণী:অসমৰ নগৰ-মহানগৰ
নাজিৰা

**নাজিৰা** (IPA: nəˈzɪərə) () অসমৰ শিৱসাগৰ জিলাত অৱস্থিত এখন ঐতিহাসিক ঠাই৷ 
## ইতিহাস
নাজিৰা আহোমৰ ৰাজত্ব কালত ৰাজধানী গড়গাওঁৰ দাঁতিকাষৰীয়া অঞ্চলৰূপে যথেষ্ট গুৰুত্বপূৰ্ণ আছিল৷ জনশ্ৰুতি অনুসৰি নাজিৰাৰ নামটো 'নাও-জিৰা' ৰ পৰা আহিছে, আহোম ৰাজত্ব কালত নাজিৰাত দিখৌ নৈত নাও জিৰণি দি থোৱা হৈছিল। সেই সেই নাও জিৰোৱাৰ পৰা নাজিৰা হ’ল বুলি বুৰঞ্জীবিদসকলে কয়। দুই-এজন লেখকৰ মত— নজৰ কৰাৰ কাৰণে নাজিৰা হ’ল।৷ ইতিহাসবিদ সৰ্বানন্দ ৰাজকুমাৰৰ মত অনুসৰি নাজিৰা নামৰ উৎস তাই ভাষাৰ শব্দৰ পৰাহে য'ত, না-ৰ অৰ্থ মাটি, জি-হেলনীয়া আৰু ৰা- যথেষ্ট৷ গতিকে নাজিৰাৰ অৰ্থ  বৃহৎ হেলনীয়া মাটি বা অঞ্চল (a much inclined land)৷  

## ভৌগোলিক বিৱৰণ
ভৌগোলিকভাৱে নাজিৰা  ত অৱস্থিত৷   এই অঞ্চলৰ সাগৰৰ পৰা গড় উচ্চতা ১৩২ মিটাৰ ( ৪৩৩ ফুট)৷  

## আন্ত:গাঁথনি
২০১১ চনৰ লোকপিয়ল অনুসৰি, নাজিৰাৰ মুঠ জনসংখ্যা ১২,৪৬৬ জন৷ ইয়াৰে ৫৩% পুৰুষ আৰু ৪৭% মহিলা৷ মুঠ জনসংখ্যাৰ ১১% ছয় বছৰ বয়সৰ অনুৰ্ধৰ৷

নাজিৰাৰ গড় সাক্ষৰতাৰ হাৰ ৮১%৷ ইয়াৰ ভিতৰত পুৰুষ আৰু মহিলাৰ পৃথককৈ গড় সাক্ষৰতাৰ হাৰ হ'ল ক্ৰমান্বয়ে-৮৪% আৰু ৭৮%৷

## যাতায়ত ব্যৱস্থা
নাজিৰা শিৱসাগৰ জিলাৰ দিখৌ নৈৰ পাৰত অৱস্থিত৷ শিৱসাগৰ টাউনৰ পৰা ইয়াৰ দুৰত্ব ১৮ কিমি৷ নিকটবৰ্ত্তী বিমানবন্দৰ হৈছে যোৰহাট বিমানবন্দৰ৷    
## শিক্ষা
নাজিৰাত ভালসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল-

### বিদ্যালয়
* নাজিৰা উচ্চতৰ মাধ্যমিক আৰু বহুমুখী বিদ্যালয়
* নাজিৰা উচ্চতৰ মাধ্যমিক বালিকা বিদ্যালয় 
* নাজিৰাৰ বৰটোল উচ্চ মাধ্যমিক বিদ্যালয়  
* আদৰ্শ বিদ্যা ভৱন  
* কেন্দ্ৰীয় বিদ্যালয় 
* দিল্লী পাব্লিক স্কুল 
* ছেইণ্ট পিটাৰ্ছ 
* গুৰুকুল 
*অংকুৰণ জাতীয় বিদ্যালয়
*জুভিয়েল ভেলী
* শংকৰদেৱ বিদ্যা নিকেতন, নাজিৰা

### মহাবিদ্যালয়
* নাজিৰা মহাবিদ্যালয়
* গড়গাঁও মহাবিদ্যালয়

## ৰাজনীতি
নাজিৰা যোৰহাট (লোকসভা সমষ্টি)ৰ অন্তৰ্ভুক্ত৷ 

## উল্লেখযোগ্য ঠাই
* গড়গাঁও কাৰেং ঘৰ, গড়গাঁও গোলাঘৰ, ৰজাপুল নামৰ এটা ৰজাদিনীয়া  পুখুৰী, কেইবাটাও ৰজাদিনীয়া পুখুৰী, কেইবাটাও ৰজাদিনীয়া মৈদাম থকাৰ লগতে, গৰখীয়া মন্দিৰ,মাদুৰি নাজিৰাৰ অৱস্থিত৷ 

## উল্লেখযোগ্য ব্যক্তি
* হিতেশ্বৰ শইকীয়া
* ৰবীন দে

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:শিৱসাগৰ জিলা
ৰঙাপাৰা

**ৰঙাপাৰা** (IPA: ˈræŋgəˌpɑːrə) () অসমৰ শোণিতপুৰ জিলাৰ এখন নগৰ। 

## ইতিহাস

## ভৌগোলিক বিৱৰণ
ভৌগোলিকভাৱে ৰঙাপাৰা  ত অৱস্থিত। এই অঞ্চলৰ সাগৰৰ পৰা গড় উচ্চতা ২০৬ মিটাৰ ( ৬৭৫ ফুট)। 

## আন্ত:গাঁথনি
২০১১ চনৰ লোকপিয়ল অনুসৰি, ৰঙাপাৰাৰ মুঠ জনসংখ্যা ১৮,৮২২ জন। ইয়াৰে ৫৪% পুৰুষ আৰু ৪৬% মহিলা। ৰঙাপাৰাৰ জনসংখ্যাৰ ১০% ছয় বছৰ বয়সৰ অনূৰ্ধ্বৰ। 

ৰঙাপাৰাৰ গড় সাক্ষৰতাৰ হাৰ ৭৬%। ইয়াৰ ভিতৰত পুৰুষ আৰু মহিলাৰ পৃথককৈ গড় সাক্ষৰতাৰ হাৰ ক্ৰমান্বয়ে ৮১ শং

## যাতায়াত ব্যৱস্থা

## শিক্ষা
ৰঙাপৰা হ'ল শিক্ষাপ্ৰাণ কেন্দ্ৰ। 
ৰঙাপৰাত বিভিন্ন শিক্ষা অনুষ্ঠান-প্ৰতিষ্ঠান আছে। তাৰে ভিতৰত অন্যতম শিক্ষাপ্ৰতিষ্ঠান হ'ল-
*ৰঙাপৰা মহাবিদ্যালয় (১৯৭৯ চনত স্থাপন কৰা হয়)
*শ্ৰী পি এম ৰঙাপৰা উচ্চতৰ মাধ্যমিক বিদ্যালয় 
*ৰঙাপৰা শংকৰদেৱ শিশু নিকেতন 
*ৰঙাপৰা গ্ৰেণা ডীল ইংলিছ স্কুল 
*চেস্পল ইংলিছ স্কুল 
*ৰঙাপৰা বাঙালী উচ্চ মাধ্যমিক বিদ্যালয় 
*হেম প্ৰভা শকীয়ানী হিন্দী বিদ্যালয় 
*ৰাজেন্দ্ৰজ্যোতি হিন্দী বিদ্যালয় 
*কস্তুৰবা গান্ধী বালিকা বিদ্যালয় thumb|alt=ৰঙাপৰা মহাবিদ্যালয় তোৰণ|ৰঙাপৰা মহাবিদ্যালয় নতুন তোৰণ

*ৰঙাপৰা বালিকা বিদ্যালয়

ৰঙাপৰা বিধানসভা হ'ল  অসমৰ আন আন বিধানসভা ভিতৰত অন্যতম বিধানসভা 
বর্তমান ৰঙাপৰা বিধানসভা সমষ্টি অন্তগত কেইখনমান  গাঁও / চাহ বাগিছা আছে । ==ৰাজনীতি==
ৰঙাপাৰা তেজপুৰ (লোকসভা সমষ্টি)ৰ অন্তৰ্ভুক্ত।

## উল্লেখযোগ্য অনুষ্ঠান-প্ৰতিষ্ঠান
*ঠাকুৰবাৰী খেলপথাৰ
*ধেন্দাই চাহ বাগিছা (ৰঙাপৰা পৰা ৯ কিলোমিটাৰ দূৰৈত অৱস্থিত)
*মাঁ কালী মন্দিৰ (প্ৰাচীন মন্দিৰ)
*নামনিগাঁও খেলপথাৰ 
*ৰঙাপৰা বৌদ্ধ মঠ

## উল্লেখযোগ্য ব্যক্তি
*ৰজনী বসুমতাৰী - পৰিচালক, প্ৰযোজক,
* কৃষা কমল তাঁতী , বিধায়ক ৰঙাপৰা বিধান সভা সমষ্টি ।
*অজয় তাঁতী - সাংগঠনিক সস্পাদক, অসম জাতীয় পৰিষদ , এসময়ৰ আট্ছা নেতা
*বাপন দাস বড়ো - সাংগঠনিক সস্পাদক, সদৌ শোণিতপুৰ জিলা ছাত্ৰ সন্থা। 
*অভিজিত হাজৰিকা - প্ৰাক্তন বিধায়ক।

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:শোণিতপুৰ জিলা
বদৰপুৰ

**বদৰপুৰ** (; ) অসমৰ কৰিমগঞ্জ জিলাত অৱস্থিত এখন নগৰ৷ বদৰপুৰ ২০২২ চনৰ ৩১ ডিচেম্বৰলৈকে কৰিমগঞ্জ জিলাৰ অন্তৰ্গত আছিল।

## ভৌগোলিক অৱস্থান
ভৌগোলিকভাৱে বদৰপুৰ  অৱস্থানত অৱস্থিত৷ সাগৰ পৃষ্ঠৰ পৰা ইয়াৰ গড় উচ্চতা প্ৰায় ১৬ মিটাৰ (৫২ ফুট)৷  

## আন্ত:গাঁথনি
২০১১ চনৰ লোকপিয়ল অনুসৰি, বদৰপুৰৰ মুঠ জনসংখ্যা ১১,২৯১ জন৷  ইয়াৰে ৫২% পুৰুষ আৰু ৪৮% মহিলা৷ বদৰপুৰৰ জনসংখ্যাৰ ১০% ছয় বছৰ বয়সৰ অনুৰ্ধৰ৷

বদৰপুৰৰ গড় সাক্ষৰতাৰ হাৰ ৮৪%৷ ইয়াৰ ভিতৰত পুৰুষ আৰু মহিলাৰ পৃথককৈ গড় সাক্ষৰতাৰ হাৰ ক্ৰমান্বয়ে ৭৪% আৰু ৫৬%৷

## যাতায়ত ব্যৱস্থা
ৰেল আৰু নৈশ বাছ সেৱাৰ সুবিধা আছে।

## শিক্ষা
## ৰাজনীতি
বদৰপুৰ কৰিমগঞ্জ (লোকসভা সমষ্টি)ৰ অন্তৰ্ভুক্ত৷ 

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:কৰিমগঞ্জ জিলা